text:
Til tín, ið skjótt skalt pensjónerast
Vit vita, at livialdurin hækkar, og tí má pensjónssamansparingin eisini røkka í fleiri ár enn áður. Tí er alneyðugt at leggja pensjónina væl til rættis, so kassin ikki verður tómur, tá ið árini verða mong.
Um tú hevur spart saman og fyrireikað teg til pensjónslívið í nógv ár, so krevur skiftið frá arbeiðsmarknaðinum til pensjónina kanska ikki tær stóru broytingarnar í gerandisdegnum.
Um samansparingin er lítil
Hevur tú hinvegin ikki eina stóra samansparing, men skalt liva av almennum veitingum, kann tað fáa ávirkan á tíni lívskor og gerandisdagin. Í tí føri mæla vit tær til at tosa við okkum, so vit saman kunnu leggja eina ætlan fyri pensjónstilveruna hjá tær.
Vit hava ráðgivið mongum í somu støðu, og tí kunnu vit hjálpa tær at gera møguligar neyðugar tillagingar. Vit hyggja eftir samlaðu ognunum, t.e. samansparingar, virðisbrøv, fastogn og pensjónir. Saman leggja vit eina ætlan, so tú í størst møguligan mun fært livað tað lívið, sum tú ynskir tær.
Nær verður pensjónin útgoldin?
Tú kanst í fyrsta lagi fáa pensjónina útgoldna, tá tú hevur rokkið pensjónsaldri, og í seinasta lagi, tá tú fært fólkapensjón goldna. Tó er peningur, ið er samanspardur áðrenn 2014, fevndur av Rentutryggingarlógini, og tá eru aðrar reglur galdandi. Eitt nú verður pensjónin leysgivin, tá tú ert vorðin 60 ár, og tað ber eisini til at fáa peningin útgoldnan í úrtíð.
Minst til at boða okkum frá minst tveir mánaðir frammanundan, at pensjónsútgjaldið skal byrja. Vit seta okkum síðani í samband við TAKS.
Lat okkum hjálpa tær
Tú ert vælkomin at tosa við okkum um, hvussu tú fært tað at hanga saman fíggjarliga, tá ið inntøkan lækkar. Vit hjálpa tær at leggja tíni framtíðar fíggjarviðurskifti til rættis, t.d. tillaga útreiðslur og leggja nýggja fíggjarætlan. Áðrenn tú kemur á fund, er tað ein fyrimunur, um tú hevur gjørt tær nakrar tankar um spurningarnar niðanfyri.
Vert at hugsa um
- Hvussu nógv vilt tú hava at liva fyri, tá tú verður pensjónistur?
- Eru tað útreiðslur, sum tú heldur teg kunna vera fyri uttan? T.d. ymisk hald til bløð o.a.
-
- Eigur tú onnur virði ella samansparingar, afturat pensjónini, sum tú kanst nýta, tá ið tú verður pensjónistur?
- Ætlar tú tær at halda fram at búgva í bústaðnum, sum tú býrt í nú?
3 sløg av pensjón
Í Føroyum hava vit 3 sløg av pensjón: lutapensjón, lívrenta og kapitalpensjón. Alt eftir, hvussu nógv tú hevur spart saman, eru nakrar lógarásettar reglur fyri, hvussu pensjónin skal verða útgoldin. Vit hjálpa tær at seta pensjónsútgjaldið saman.
Lutapensjón
Lívrenta
Kapitalpensjón
Pensjónistur í starvi
Fólkapensjónin er samansett av einari skattafríari grundupphædd og einari skattskyldugari viðbót. Ert tú í løntum starvi, er tað vert at hugsa um, at viðbótin verður javnað eftir inntøkuni hjá tær. Sostatt minkar viðbótin, um tú hevur aðra inntøku omanfyri ávísa upphædd.
Kunna teg um galdandi upphæddir hjá TAKS og Almannaverkinum. Grundupphæddin er tó óávirkað av aðrari inntøku og tínum fíggjarviðurskiftum annars.
Skal bústaðurin skiftast út?
Alsamt fleiri føroyingar velja at skifta stóru sethúsini út við ein minni bústað, tá ið pensjónsaldurin nærkast, og børnini eru flutt heimanífrá. Hetta kann vera ein góður møguleiki fyri at minka um útreiðslurnar til bústaðin, samstundis sum tørvurin á plássi minkar.
Selur tú bústaðin og flytur í okkurt bíligari, kann hetta geva tær nakrar møguleikar í pensjónslívinum, sum tú annars ikki hevur. Tú ert altíð vælkomin til eitt óbindandi prát um, hvussu ein bústaðarsøla kann ávirka tína fíggjarstøðu og tínar møguleikar. Í Skyn hava tey eisini drúgvar royndir við ráðgeving í sambandi við sølu.


c: text/html

text:
Sunnudagin hin 1. juli 2018 skipa Svimjisamband Føroya og Ægir fyri einum stórum og vónandi sera stuttligum spælidegi í Klaksvíkar Svimjihøll.
Tiltakið er ókeypis og ætlað øllum børnum sum ganga í 3. til 6. skúlaflokki, óansæð hvussu væl tey duga at svimja – Men av praktiskum ávum mugu vit tó avmarka luttøkuna til umleið 110 børn.
Tiltakið er okkara føroyska ískoyti til FINA World Aquatics Day 2018, har svimjisambond runt allan heim fagna svimjiítróttini, hendan sunnudagin hin 1. juli. Og her ætla vit í Føroyum so fyrst og fremst at hava tað stuttligt, við spølum og øðrum í, á og nær vatninum.
Tiltakið er frá kl 14:00 til umleið 17:00, sunnudagin hin 1. juli 2018. Børnini eru vælkomin at møta frá kl 13:30, til at skifta og so framvegis.
Her er tilmeldingarskjalið:
Tilmelding til Svimjifagnaðin 2018
Svimjitiltakið er sum sagt ókeypis, men verður har møguleiki fyri at keypa sær okkurt at eta og drekka, so at tey eru rímiliga væl forsýnaði fyri 30-50 krónur.
Spjaðið boðskapin ! 🙂
Vegna SSF
Rókur
Her niðanfyri eru nakrar myndir frá svimjidøgum í Havn og Fuglafirði í 2010. Vit ætla at gera sovorðið sum hetta og gjarna meira ! 🙂

robotstxt: allowed

filter: keep


text:
Seinasta umfar í FM-kappingini fyri lið í Trap varð skotið á breytini í Sandvíkum í dag. Hetta er fyrstu ferð, at skipað er fyri FM-kapping fyri lið í Føroyum. Áður hevur ikki verið grundarlag fyri hesum, men nú 4 virkin skjótifeløg eru í Føroyum, varð gjørt av eisini at hava eina liðkapping í ár. Kappingin hevur verið skipað soleiðis, at tveir skjúttar (av fýra) hava umboðað liðið hvørja ferð. Vinnandi liðið hevur fingið 5 stig, nummar tvey fýra stig osv. Tilsamans eru skotin fýra umfør í liðkappingini.
Stórur spenningur var undan seinasta umfarinum, tí bert eitt stig var á muni millum Byrsumúla A og Sunda Byrsufelag A, áðrenn kappingina í dag. Byrsumúli A var frammanfyri, men um Sunda Byrsufelag hevði vunnið kappingina í dag, høvdu teir gjørst Føroyameistarar. Kappingin í dag lagaði seg tó soleiðis, at Byrsumúli A vann við 106 dúgvum (av 150), Byrsumúli B bleiv nr. 2 við 92 dúgvum og Sunda Byrsufelag A gjørdist nr. 3, somuleiðis við 92 dúgvum. Byrsumúli B fekk fleiri dúgvur enn Sunda Byrsufelag A í seinasta umfarinum og gjørdist tí nr. 2 í dag.
Kappingin endaði við, at A-liðið hjá Byrsumúla gjørdist Føroyameistari.
A-liðið hjá Byrsumúla
Samlaða støðan í liðkappingini gjørdist hendan:
1. Byrsumúli A 19 stig (Esmar Andreasen, Finn Ludvig, Sigurd Rasmussen og Sigvald Zachariassen)
2. Sunda Byrsufelag A 16 stig (Ragnar við Streym, Eirikur Elisson, Hávarður Fjallstein og Marius Joensen)
3. Byrsumúli B 13 stig (Dorian Petersen, Alex Joensen, Regin Hentze og Høgni Á. Danielsen)
4. Sands Skjótifelag 4 stig
5. Sunda Byrsufelag B 1 stig
Kappingin í dag er samstundis eisini fyrri kappingardagurin í FM-einstaklingakappingini, sum endar í morgin. 11 skjúttar luttaka í kappingini. 3 umfør eru skotin í dag, og 2 umfør og finala verða skotin í morgin. Byrjað verður kl. 13. Aftaná dagin í dag, er Finn Ludvig greitt á odda í kappingini við 59 dúgvum av 75, meðan næsti maður hevur fingið 50 dúgvur. Kappingin í dag var nakað darvað av vánaliga veðrinum, men hetta verður óivað frægari í morgin.
Skjótisamband Føroya
Johnhard Klettheyggj, form.


text:
Um dagarnar frættist, at full semja er millum lívfrøðiligu ráðgevingina og vinnuna um, at fiskidagarnir eru besta loysnin til burðardyggan fiskiskap hjá heimaflotanum.
Niðurstøðan er bæði skilagóð og ikki minst stimbrandi fyri flotan, sum annars hevur verið fyri áhaldandi ágangi frá serfrøði og ikki minst frá kollektivistisku vinstrahallu, sum uttan íhald hava gøllhildið um, at fiskidagaskipanin er orsøkin til fiskaloysi – at skipanin eigur at jarðast med alla.
Sosialistiska gongan, við landsstýrismanninum við stýrisvølin, hevði tí sum eitt høvuðsmál í sokallaðu fiskivinnunýskipanini at kollrenna fiskidagarnar og seta kvotaskipan ístaðin.
Politiskt trábeitni
Fiskivinnunýskipanin endaði sum væntað í einum hurlivasa.
Mestsum eingi av tilmælunum frá serfrøðingabólkinum blivu fylgd – istaðin var politiskt trábeitni leisturin.
Og úrslitini eru eyðsýnd. Stórt sæð alt er misseydnað. Eingir nýggir aktørar – einasta sum er komið burturúr er, at verandi vinnurekandi hava rindað í 100-tals milliónum árliga í landskassan til politiska umfordeiling, sum orsakar, at eingin endurnýggjan av flotanum er gjørlig og slettis eingin grøn umstilling.
Menningarkvoturnar hava higartil kostað samfelagnum 200 mio kr í mistum útflutningavirði. Lógin um veiðigjald endaði í pappírskurvini o.s.fr. – alt ein fløkja.
Og vinnan stendur eftir uttan minsta ánilsi um, hvat er fyri stavn. Eitt-, tvey-, fýra- ella 8 ára loyvi? Ella verða tað fráboðaðar sertreytir, sum verða megineglan? Eingin veit.
Soleiðis er høvuðsvinnan politiskt handfarin alt valskeiðið.
Kvoturnar
Nú var so bert eitt eftir. Kvoturnar.
Og her gjørdist (tragi)komikkurin fullkomin. At hoyra landsstýrismannin í miðlinum púra ósmædnan tosa um genialitet og søguligar semjur millum lívfrøði og vinnuna. Ja, hann var nærum púrasta tikin av fótum av ovfarni? Hann, ið ikki hevði torað at vóna slíkt vælaúrslit, sum sambært semju byggir á fiskidagaskipanina?
Spurdur um kvotaskipanina, gleið landsstýrsmaðurin sum vant av við produseraðum páhaldi um, at har er bara talan um vanligt politiskt kegl og stríð, sum hann sjálvsagt sveimaði langt omanfyri.
Nei, málið var at sleppa undan ov nógvum broytingum í árligu fiskidøgunum, visti landsstýrismaðurin eisini at siga, og tí var tað genialt nú sveiggini ikki kunnu vera meira enn 5% árliga hvønn vegin?!
At náa hesum søguliga úrsliti hevði vinnan svølgt kamelar, kundi landsstýrismaðurin eisini avdúka.
Jabbað
Landsstýrismaðurin sum í áravís hevur jabbað um kvotur og lívfrøði og uttan íhald hartað øll tey, sum ikki hava tikið undir við hansara sjónarmiðum um totalar niðurskurðir.
Hann hevur nú so dyggiliga tapt, men sær sjálvum líkt, bleiv hetta brádliga ein vinnarasøga?
Hann er, sambært honum sjálvum, brádliga bæði hugtikin, bergtikin og ovurnøgdur um niðurstøðunar – niðurstøður, sum eru beint ímóti tí, hann hevur prædikað í 20 ár.
Soleiðis kann kommedian halda fram.
Í lepum
Løgtings Vinnunevnd hevur í áravís fingið lisið lesturin um, at nevndin hevur verið ábyrgdarleys, tí hon sum oftast ikki hevur skorið meira enn 5% av døgunum.
Hetta merkir, at tað sum nú verður kallað bæði genialt og søguligt, er ikki annað enn gerandisdagurin í Løgtinginum mongu farnu árini.
Tí eru politisku herindini hjá landsstýrismanninum bara lokabrøgd sum avdúka, at endamálið bara er at fjala útyvir, at øll sokallaða fiskivinnunýskipanin er í lepum. At øll skipanin at enda hekk í hálmstrái, sum nú slitnaði.
Segði nakar nýggju klæði keisarans?
Bjarni Djurholm 13052019 Facebook


text:
Bíbliuskúlin Keldan farin í gongd
Bíbliuskúlin Keldan (BSK) er nú farin í gongd. Undirtøkan á fyrsta skeiðnum hjá BSK er sera góð. 50 næmingar luttaka á hesum skeiði, ið ber heitið Bíblian. Fyrsta undirvísingin byrjaði hóskvøldið 7. oktober. Luttakararnir eru frá 9 samkomum og kirkjum. Aldursspennið er vítt. Hin yngsti luttakarin er 19 ár og hin elsti er 84 ár.
Búgvi Olsen, gudfrøðingur, er undirvísari á skeiðnum.
Í skúlaárinum 2021/2022 eru hesi fimm skeið á skrá: Bíblian, Heilagi Andin, vekingarsøga, Guds persónleiki og evangelisering.
Tað er samkoman Keldan, ið hevur sett BSK á stovn, og hevur Keldan ábyrgd av skúlanum.
Skúlin varð stovnaður á páskum í ár.
BSK heldur til í Kelduni í Skálafirði. BSK hevur atgongd til sera góðu hølini og karmarnar, sum eru í Kelduni. Næmingar á BSK hava atgongd til bókasavnið í Kelduni, sum hýsir góðum kristnum bókum og tilfari.
Í november 2020 bleiv ein arbeiðsbólkur settur at fyrireika og seta á stovn bíbliuskúla. Í arbeiðsbólkinum vóru Búgvi V. Olsen, Ólavur Jacobsen og Rúni Rasmussen. Teir eru nú leiðslan á BSK. Búgvi er leiðari fyri skúlan.
BSK arbeiðir við einum stutttíðar leisti og einum langtíðari leisti. Tey fyrstu árini verða tey flesu skeiðini skipað sum ein samanseting av kvøldskúla og leygardagsskúla.
Málið er at hava ein parttíðarskúla (fyrrapartar) um á leið 3-4 ár.
Øll trúgvandi í Føroyum eru vælkomin at luttaka í undirvísingum hjá BSK.
Umframt ymiskt skeið fer BSK eisini at skipa fyri ymiskum almennum fyrilestrum.
Meira kunning um BSK er tøk á bsk.fo.


text:
Prædikur
Her finnur tú nakrar prædikur, ið prestarnir hava skrivað.
- Ólavsøkuprædikan 2021Maria Jørðdal Niclasen, 8. september 2021
- Prædika, sum Steintóra Gleðisheygg Joensen helt í Vesturkirkjuni 2.s.e.páskir, 18. apríl 2021, tá ið hon varð skipað í embætið sum virkandi sóknarprestur í suðurstreymoyar vestara prestagjaldiSteintóra Gleðisheygg Joensen, 18. apríl 2021
- Prædika hildin í Viðareiðis kirkju boðanardag Mariu tann 21. mars 2021Jóannes Purkhús, 21. mars 2021
- Prædika í dómkirkjuni Miðføstusunnudag 14. mars 2021Uni Næs, 14. mars 2021
- Sunnudagin 6. september 2020, 13. s.e. tríeindardag skipaði dómprósturin nýggja sóknarprestin Gerhard Jónsson Mikkelsen í embætið í Fuglafjarðar prestagjaldi við hátíðargudstænastu í Fuglafjarðar kirkjuUni Næs, 6. september 2020
- Ólavsøkuprædikan 2020Marjun í Kálvalíð, 29. juli 2020
- Jerúsalem, Getsemane og fyrigevingJógvan Fríðriksson, 6. mars 2020
- Prædika hildin í Hans Egede kirkju í KeypmannahavnMaria Jørðdal Niclasen, 19. september 2019
- Innsetingartala í Vestmanna kirkju 25. august 2019Uni Næs, 3. september 2019
- Tvøroyrar kirkja hundrað ár. Krists himmalsferðardagur 2008Jógvan Fríðriksson, 21. august 2019
- Prædika 2. sunnudag eftir trininitatis, 2. tekstarøð, Dals kirkja - juni 2006Jákup Reinert Hansen, 20. august 2019
- Innsetingartala í Hoyvíkar kirkjuUni Næs, 18. august 2019
- Prædika ólavsøkdag 2019. Dómkirkjan Kl. 11.00.Jens Mortan Mortensen, 12. august 2019
- Prædika í Gjónni við Gjógv 11. august 2019Jonhard Jógvansson, 12. august 2019
- Prædika í Fámjins kirkju 23. juni 2019Jógvan Fríðriksson, 24. juni 2019


text:
Eingin orsøk til andstøðuharmljóð: eldraøkið verður raðfest
2021-08-26 07:36
Nú kemur andstøðan við ákærum um, at vit í samgonguni á Vaglinum niðurraðfesta eldraøkið. Í skrivinum hjá andstøðuni er ein røð av pástandum, sum krevja nærri svar.
Tað undrar at lesa, at ongar fyrireikingar hava verið til røktarheimið, sum skal byggjast í høvuðsstaðnum, tí eisini umboðið hjá andstøðuni hevur luttikið í fundarvirksemi hjá bygginevndini fyri nýggja røktarheimið.
Staðseting og raðfestingar
Andstøðan harmast um staðsetingina, sum hendan sama andstøðan við eymk og fret megnaði at fáa uppá pláss stutt undan valinum í november 2020, og sum vit nú broyta. Okkara broyting merkir, at nýggja røktarheimið skal byggjast á kommunalt lendi. Hendan staðseting verður annars formliga avgreidd sum nakað av tí fyrsta, vit gera, tá ið vit hittast aftur.
Andstøðan ákærir okkum eisini fyri at lúgva um okkara meirnormeringar á eldraøkinum. Til hetta kann eg bara vísa til komandi fíggjarætlan, har hendan meirnormeringin verður staðfest.
Viðvíkjandi eldradeplinum í Kollafirði, sum av sonnum er hart tiltrongdur, arbeiða vit við at finna røttu loysnina fyri kollfirðingar og fyri kommununa. At hesin eldradepil ikki er bygdur fyri langari tíð síðani, dugi eg ikki at skilja. Men kanska andstøðan hevur eina góða frágreiðing.
Eldraøkið skal framtíðartryggjast
Vit eru nú í holt við eitt víðfevnt arbeiði við tí endamáli at framtíðartryggja eldraøkið. Avbjóðingarnar eru risastórar, og tær eru ikki nýggjar. Vit menniskju eru so heppin, at vit liva longri, og vit fáa alsamt betri møguleikar fyri viðgerð í heilsuverkinum. Tørvurin á tænastum og búplássum frá kommununi økist í hvørjum. Samstundis eru ábendingar um, at tað gerast færri skattgjaldarar at rinda fyri tænasturnar komandi árini.
Ein risastór avbjóðing er tørvurin á starvsfólki á eldraøkinum, og eldrarøktin hevur trupulleikar við at útvega neyðug og faklærd starvsfólk, umframt at fleiri fólk arbeiða niðursetta tíð innan eldrarøktina.
Búskaparráðið hevur eisini viðgjørt avbjóðingarnar á eldraøkinum, og vísir á, at tað er neyðugt at taka hesar avbjóðingar í størsta álvara.
Og hetta er júst tað, sum vit gera, tí vit vilja framtíðartryggja eldraøkið.
Harmist ikki
Eg kann tískil ugga ta harmandi andstøðuna við, at samgongan sanniliga raðfestir eldraøkið. Júst sum fleiri okkara góvu lyfti um undan valinum. At tað ikki gongur so skjótt, sum eg sjálv kundi ynskt mær, skilja tey flestu í andstøðuni ivaleyst, tí tey hava verið í politikki í nógv ár. Og tey minnast allarhelst, hvussu leingi tað tók teimum at koma til eina staðseting av nýggja røktarheiminum.
Sæð í hesum ljósi eru teirra viðmerkingar eftir mínum tykki óseriøsar, men okkurt skal andstøðan jú gera.
Kristianna Winther Poulsen,
forkvinna í Heilsu- og eldranevndini í Tórshavnar býráð


text:
Símun Petur Zachariasen
Símun Petur Zachariasen (føddur 2. november 1887 á Kirkju, deyður 15. oktober 1977) var ein føroyskur lærari, blaðstjóri og politikari (Sjálvstýrisflokkurin).
Hann var sonur Malenu Frederikku Simonsen úr Hattarvík og Símun Mikkjal Zachariasen av Kirkju, og bróður Louis Zachariasen. Símun Petur Zachariasen giftist Mariu Henriksen úr Klaksvík. Álvur Zachariasen er sonur teirra. Símun Petur Zachariasen varð útbúgvin lærari frá Føroya Læraraskúla í 1908, og starvaðist sum lærari í Klaksvík 1914–1953 og sum blaðstjóri á Norðlýsinum frá 1915. Hann var stjóri í Norðoya Sparikassa 1919–1976.
Hann var borgarstjóri í Klaksvíkar kommunu 1930–1934. Zachariasen umboðaði Sjálvstýrisflokkin á Føroya løgtingi tíðarskeiðini 1928–1943 og 1946–1956, valdur fyri Norðoya valdømi.
Keldur[rætta | rætta wikitekst]
- Løgtingið 150 – Hátíðarrit, bind 2 (2002), s. 362 (PDF)


text:
Góður fundur um rehabilitering í Føroyum
25. oktober 2018
Fundurin, sum Sambandsflokkurin skipaði fyri í Norðurlandahúsinum í dag, eydnaðist sera væl
Nógv fólk møttu á fundinum, umleið 100 fólk, bæði frá politisku skipanini, fakfólk, umboð fyri kommunur, lesandi og onnur áhuga.
Nógv nýggj og neyðug vitan kom fram á fundinum, umframt at luttakararnir fingu høvið at seta spurningar og gera viðmerkingar.
Luttakararnir fingu greiða fatan av, hvat er neyðugt at gera politiskt og fakliga á rehabiliteringsøkinum. Upplýst varð at umleið 15.000 fólk í Føroyum hava skaðar, ið krevja rehabilitering.
Endamálið við rehabilitering er, at virkisførleikin hjá einum sjúkuraktum verður soleiðis, at hesin aftur kann fáa eitt sjálvstøðugt og innihaldsríkt lív, sum tekur støðið í gerandisdegnum.
Sosiali profilurin hjá Sambandsflokkinum er hollur, og saman við politiskum visjónunum og høgum málum um rehabilitering og viðgerðartrygd, fer hetta at seta stór krøv. Tí verður neyðugt við samstarvi millum almennar myndugleikar og stovnar, bæði um nýggja og betri lóggávu at virka undir og um fígging.
Tá Sambandsflokkurin kemur til valdið, fer flokkurin hvørt ár at seta 30 milliónir krónur av til heilsuverkið, umframt vanligu framskrivingina.
Á fundinum vóru víst á fleiri ítøkilig átøk, sum skulu setast í verk, fyri at tryggja eina málrættaða og mennandi gongd á rehabiliterignsøkinum.
Sí fleiri myndir á Facebook-vegginum hjá Sambandsflokkinum.
Framløgur frá fundinum:
At venda aftur til lívið og gerandisdagin, Rósa Samuelsen
Tørvurin á rehabilitering í Føroyum, Sólbjørg Frederiksberg
Rehabiliteringsskipanin í Danmark og ætlanir um menning, Claus Vinther Nielsen
Framløga av lógaruppskotum um rehabilitering, Rósa Samuelsen
Lógaruppskot frá Sambandsflokkinum:
Uppskot um broytingar í lógini um sjúkrahúsverkið
Uppskot um løgtingssamtykt um menningarætlan fyri rehabilitering
Sambandsflokkurin
RN
Aftur


text:
Læra at halda einum knívi
Læra at rætta einum øðrum persóni ein knív
Læra at taka ímóti einum knívi frá øðrum persóni
Læra at telgja við knívi
- telgja burtur frá kroppinum
- telgja niður móti gólvinum/jørðini
- telgja frammanfyri knøini
- sita still, meðan ein telgjur
Læra, at knívurin er eitt amboð og ikki ein leika
Læra, at knívurin altíð skal vera reinur og hvassur
Læra at skera við knívi
- altíð at skera á einum føstum undirlagi
Læra, at man ikki spælir við ein knív
- man rennur ikki við knívi í hondini
- man kastar ikki við knívinum
- man skerur ikki í mold við knívinum
- man hóttir aldrin við knívi
Læra, at áðrenn spælt verður, so skal knívurin leggjast á eitt stað, har eingin kann fáa skaða av honum
Læra, at tá knívurin ikki verður nýttur, so skal hann vera í slíðranum.


text:
Giorgio Napolitano
Giorgio Napolitano (føddur 29. juni 1925 í Napoli í Campania, Italia) er ein italskur politikari (Democratici di Sinistra). Hann varð valdur til forseta í Italia hin 10. mai 2006 og tók sæti hin 15. mai sama árið. Hin 14. januar 2015 varð tað kunngjørt, at hann tók seg úr embætinum sum forseti av heilsuávum.[1]
Lívsleið[rætta | rætta wikitekst]
Í 1942 fór hann at lesa á universitetinum í Napoli og gjørdist limur í fasistabólkinum á fróðskaparsetrinum, Gruppo Universitario Fascista. Har fann hann útav, at fleiri onnur lesandi vóru kritisk yvirfyri fasistastýrinum í landinum. Seinni stovnaði hann ein kommunistiskan partisanbólk, ið stríddist móti fasistunum.
Í 1945 gjørdist Napolitano limur í kommunistaflokkinum í Italia, Partito Comunista Italiano, (PCI). Hann varð útbúgvin løgfrøðingur í 1947 og varð valdur inn í parlamentið í 1953.
Í 1956 gjørdist hann limur landsnevnd floksins. Sama árið tá ið tann ungarski uppreisturin varð bardur niður av sovjetiskum herdeildum, og tann italski kommunistaflokkurin kallaði ungarar fyri »kontrarevolutionerar«, »undirgravarar«, valdi Napolitani at stuðla linjuni hjá flokki sínum. Seinni hevur hann tikið frástøðu frá tí og hevur biðið um orsakað fyri at hann hevði ta meiningina tá.
Mátin ið flokkurin tók sær av tí ungarska uppreistrinum førdi til, at flokkuri fór í tvíningar í 1956, tá ið tað størsta fakfelagið tók frástøðu frá linjuni hjá kommunistaflokkinum og stuðlaði uppreistrinum. Mong hildu, at vegurin hjá Italiu móti sosialismu mátti grundast á demokrati. Giorgio Amendola stuðlaði sjónarmið teirra.
Napolitano stóð Amendolana nær og gjørist hereftir ein av teimum týdningarmiklastu politikarunum og leiðandi umboð fyri tann moderata-sosialdemokratiska vongin í flokkinum, tann sonevndi Miglioristi. Napolitani gekk aktivt inn fyri, at flokkurin tók navnabroyting til Democratici di Sinistra (vinstrademokratarnir). Í sínum egna flokki varð hann fyri atfinningum fyri at vera ov USA-vinarligur.
Frá 1992 til 1994 var Napolitano formaður fyri tað italska parlamentið og frá 1996 til 1998 var hann innlendismálaráðharri. Han var limur í Evroparáðnum frá 1999 til 2004. Í oktober 2005 varð hann útnevndur til senator fyri lívið av táverandi forsetanum Carlo Azeglio Ciampi saman við Sergio Pininfarina.
7. mai 2006 skeyt Romano Prodi hann upp sum kompromiskandidat sum italienskur forseti, og hann varð valdur við fjórðu atkvøðugreiðslu hin 10. mai.
Hin 20. apríl 2013 varð hann endurvaldur fyri eitt 7 ára skeið sum forseti Italiu og svór fyri aðru ferð eið sum landsins forseti hin 22. apríl sama ár.
Hann er giftur við Clio Maria Bittoni og hevur tveir synir.
Keldur[rætta | rætta wikitekst]
- ↑ Italian President Giorgio Napolitano to step down, Deutsche Welle 14. januar 2015, heintað 14. januar 2015


text:
Venjaratoymið
Høvuðsábyrgdarbýtið í venjaratoyminum sær soleiðis út í Bragdinum:
Ann Thomsen: Kvinnur – tlf. 214804
Ann Thomsen, Hilmar Høgenni og Herluf Jakobsen: Langteinar – kvinnur/menn
Hilmar Høgenni og Arnfinnur Helmsdal: Byrjarabólkur menn – Hilmar tlf. 558090- Arnfinnur tlf. 243543
Jógvan K. Glerfoss: Børn, ung og vaksin – Sprint, miðteinar, kast og lop – tlf. 794287
Debes H. Christiansen: Børn, ung og vaksin – Sprint, miðteinar, kast og lop – tlf. 556486
Ungdómar, sum venja yngstu børnini:
Andreas B. Antoft
Bjørg Jensen
Unna Ró Jacobsen
Bára J. Glerfoss


text:
Betuel, Meinhard og Petur úttiknir til U-17 landsliðið
Í døgunum 10. til 14. apríl fer føroyska U17-landsliðið við dreingjum at luttaka í eini U17-minikapping í Swansea í Wales, sum UEFA skipar fyri.
Umframt vertirnar og Føroyar, eru Ísland og Norður Írland eisini við í kappingini.
Í hesum sambandi hava venjararnir, Áki Johansen og Pól F. Joensen úttikið hesar 18 leikararnar:
Teit Jacobsen, Hilmar Leon Jakobsen, Bartal Wardum og Jákup Ludvig Thomsen, HB
Beteul Hansen, Petur Knudsen og Meinhard Olsen, NSÍ
Símun Jóhan Wolles, Jan á Høgaryggi og Rói Olsen, EB/Streymur
Hjalti Strømsten og Óli Kristian Jacobsen, Víkingur
Jóhan Waag Høgnesen og Mikkjal á Bergi, KÍ
Høgni E. Nielsen, 07 Vestur
Absalon Eliasen, Randers FC (DK)
Levi Jøkladal, ÍF
Ari Krosslá Poulsen, FC Suðuroy
Betuel er 15 ár og sera evnaríkur miðvallari. Hann spældi við U-15 landsliðnum í 2010 og 2011. Í fjør spældi Betuel við U-17 landsliðnum. Betuel venur fast við okkara Effohópi og tað er væl hugsandi at hann fær debut á okkara besta liði skjótt.
Betuel hevur fingið í boði tvey ára ungdómssáttmála við superliga felagið Silkeborg frá summar av, men hevur ikki tikið endaliga støðu til tilboðið.
Meinhard er 15 ár og spælir mest sum kantur og áleypari. Dygdirnar hjá honum eru fyrst og fremst skjótleikin og kropsliga styrkin. Meinhard spældi við U-15 landsliðnum í 2010 og 2011. Hann var somuleiðis við U-17 landsliðnum í EM kappingini í 2011 bert 14 ára gamal og í fjør var Meinhard eisini á U-17 landsliðnum. Av teimum úttiknu leikarunum á U-17 landsliðnum í ár er Meinhard tann sum hevur leikt flestar landsdystir.
Meinhard venur eisini fast við okkara Effohópi og tað kann væntast at hann fer at debutera á besta liðnum, tá hann hevur aldur til tað.
Petur Knudsen er bert 14 ára gamal. Hann er ein framúrgóður leikari sum kann spæla á nógvum plássum á vøllinum. Petur er ógvuliga væl fyri tekniskt og samstundis ein sera skilagóður leikari. Petur spælir bæði við dreingjum U-16 og U-18. Petur var við á føroyska U-15 landsliðnum í fjør.
Dystir:
11.04.2013 kl 11.00 Ísland-Føroyar Old Road, Briton Ferry FC
12.04.2013 kl 17.00 Wales-Føroyar Old Road, Briton Ferry FC
14.04.2013 kl 11.00 Norður Ìrland-Føroyar Stebonheath, Lianelli FC
Heimasíðan ynskir okkara evnaríku leikarum hjartaliga tillukku við úttøkuni og landsliðnum góða eydnu í kappingini í Wales.


text:
Heldur skemtiligt at lesa lesarbrævið hjá Magna Arge her fyri, við yvirskriftini “Fólkaflokkurin í danskan ráðharrasess”, har hann, áðrenn endaligi uppstillingarlistin hjá Fólaflokkinum er almannakunngjørdur, hevur givið sær tann framíhjárætt at útvelja ein sokallaðan ‘toppkandidat’ hjá Fólkaflokkinum til fólkatingsvalið tann 5. juni 2019.
Ein fær næstan hug at ivast í, um Magni Arge situr í starvsnevndini hjá Fólkaflokkinum, tá ið hann tekur slíkar avgerðir.
Tað sum fær Magna Arge til knøttarnar er lesarabrævið hjá Anniku Olsen, við yvirskriftini “Føroyar arktiskan ráðharra í Fólkatinginum”.
Magni Arge skrivar, at nú melur Fólkaflokkurin á kúluni, tí hann vil vera við, at tað sum Annika Olsen og Fólkaflokkurin ynskja, er, at Føroyar gerast tættari knýttar at Danmark, og at leiðin á sjálvbjargnisleið og loysingin fær tískil eitt bakkast. Hetta er tó bert brongl frá Magna Arge, og einki hald í veruleikanum.
Annika Olsen vísir í sínum lesarabrævið á, at grønlendski flokkurin Inuit Ataqatigiit hevur boða frá, at Grønland eigur at fáa ein arktiskan ráðharra í donsku stjórnini, eftir eitt komandi fólkatingsval.
Annika Olsen vísir á, at hetta er eitt áhugavert sjónarmið “havandi í huga, at Danmark, ið ikki er arktiskt land, bert er limur í Artiska ráðnum, orsakað av Grønlandi og Føroyum. Føroyar og Grønland sleppa tó at sita til borðs í arktiska ráðnum, men hava ongan atkvøðurætt.”
Annika Olsen vísir víðari á, at “Sjálvsagt er okkara mál, at fara eftir fullum limaskapi í Arktiska ráðnum, har vit, føroyingar, kunnu umboða okkara egnu áhugamál mótvegis alheims samfelagnum. Tað eru vit, føroyingar, ið umboða okkara sjónarmið best, og ikki ein onnur tjóð, vegna okkum.
Men meðan vit bíða, eiga vit at brúka hvørt høvi at markera okkum, og vísa á okkara sjónarmið og áhugamál, serliga sum fiskivinnutjóð í einum viðbreknum arktiskum øki.”
Føroyar eru partur av ríkisfelagskapinum saman við Danmark og Grønlandi, og so leingið sum vit eru tað, so mugu lógir og karmar í ríkisfelagskapinum virðast, men samstundis skulu vit eisini gera brúk av øllum teimum møguleikum, sum eru í ríkisfelagskapinum.
Ein av teimum møguleikum, sum vit hava, er í samband við fólkatingsvalið, har ið føroyingar sleppa at velja tvey føroysk umboð á Fólkating, har millum annað Magni Arge hevur stillað upp, og hevur sitið sum varðamaður á danatingi.
Magni Arge, sum fílist á, at Fólkaflokkurin ynskir sær størri ávirkan í Arktiska ráðnum, hevur sjálvur, í nærum fýra ár, tikið brúk av einum av møguleikunum í ríkisfelagskapinum, sum er, at vera fólkatingslimur og móttikið danska løn og stuðul. Snakka um at mala á kúluni.
Ein føroyskur arktiskur ráðharri hevði einans tryggja størri ávirkan hjá Føroyum í arktiska ráðnum.
Tað skal eingin ivi verða um, at Fólkaflokkurin heldur, at í Føroyum skulu føroyingar ráða, tað er tjóðskaparliga stavnhald Fólkafloksins, tískil verður eitt fólkatingsumboð ikki nýtt til at steðga sjálvstýrisleiðini, sum Magni Arge er so bangin fyri.
Fólkaflokkurin ætlar sær á Fólkating at føra praktiskan politikk, skapa úrslit, sum skal verða til gagn fyri føroyingar og Føroyar sum tjóð.
Gott val øll somul!
Uni Rasmussen – Fólkaflokkurin
Valevni til fólkatingsvalið 2019


text:
Team Klaksvík skal reisa seg og verja oddasessin
Leygardagin er aftur heimadystur á skránni hjá Team Klaksvík, sum hóast tap móti StÍF framvegis er oddalið í deildini.
Tá Team Klaksvík møtir StÍF, so hava hesi síðstu árini víst, at tað ofta gongst júst øvugt av tí, sum er væntandi. Hesaferð var Team Klaksvík favorittur á heimavølli, men tað løgdu strandingar lítið í. StÍF hevði leiðsluna nærum allan dystin og var seinna part av seinna hálvleiki altíð á odda við í minsta lagi tveimum málum.
Neistin vitjar
Hóast Team Klaksvík tapti, so varðveitti Team Klaksvík oddasessin, tí KÍF spældi javnleik. Hesaferð hevur Team Klaksvík, sum hevur fimm stig fyri fýra dystir, aftur heimavøll, nú oddasessurin skal verjast. Neistin, ið hevur tvey stig fyri tríggjar dystir, vitjar í Klaksvík. Liðini møttust í 1. umfari, tá Team Klaksvík vann við einum máli í spennandi dysti. Team Klaksvík hevur lutfalsliga ofta fingið góð úrslit móti Neistanum.
Dysturin í Klaksvíkar Badmintonhøll byrjar leygardagin kl. 16.00.


text:
Nú verður tað!
Lukas Graham spælir á landsins størsta tónleikatiltaki í kvøld.
Í kvøld kl. 20.00 verður fyrsta konsertin á ársins Summar Festivali. Annika Malunardóttir fær heiðurin at seta hol ársins Summar Festival, og í kvøld verða eisini konsertir við Lukas Graham, Marius, Kristel Lisberg, Byrta og Hanus G. Johansen.
Hetta er tólvtu ferð, at Summar Festivalurin verður hildin. Festivalurin í Klaksvík hevur ment seg til at verða størsta tónleikatiltak í landinum, og aftur í ár verður roknað við sera nógvum fólki.
Stóra navnið á skránni í kvøld er poppsangarin Lukas Graham, sum er eitt tað heitasta navnið á okkara leiðum í løtuni. Lukas Graham spælir á Vágsbøi kl. 22.00 í kvøld.
Fyrireikararnir heita á fólk um at fáa sær armband á handliðið í góðari tíð, tí vanliga eru bíðirøðir at sleppa inn á festivaløkið, tá ið fyrsta stóra konsertin verður. Armbond fáast á Torginum í SMS í Havn, Telebúðini í Klaksvík og hjá Norðoya Sparikassa í Klaksvík og í Fuglafirði.
Tjaldingarøkið letur upp kl. 15.00, og tá letur Silvalandið í Badmintonhøllini eisini upp.


text:
Nú summarstevnurnar standa fyri durum, verður eisini farið undir árligu Grand Prix kappingina hjá teimum vaksnu og 1. umfar verður á Norðoyastevnu í Klaksvík leygardagin 5. juni, har eisini barnarenning verður á skránni.
Metstór luttøka var til startin seinasta ár hjá teimum vaksnu
Í ár verða sjey umfør. Hinar kappingarnar verða:
1. Norðoyastevna (Klaksvík) leygardagin 5. juni kl. 11.00 – 5 km
2. Sundalagsstevna (Hvalvík) leygardagin 12. juni kl. 11.00 – 11,0 km
3. Eystanstevna (Runavík) týsdagur 22. juni kl. 18.00 – 10 km (samstundis FM)
4. Jóansøka (Vági) leygardagur 26. juni kl. ??.00 – 6 km
5. Fjarðastevna (Vestmanna) leygardagur 3. juli kl. 11.00 – 5 km
6. Vestanstevna (Sørvágur) fríggjadagur 9. juli kl. 18.00 – 7,5 km
7. Ólavsøka (Tórshavn) týskvøldið 27. juli – 5 km
Gevið gætur: broytingar kunnu koma fyri, men tær verða lýstar her á síðuni í góðari tíð frammanundan. Kunnað verður eisini um hvørt einstakt umfar her á síðuni.
Fyri at telja við í samlaðu kappingini skal hvør luttakari vera við í minst fimm kappingum.
Kappast verður í trimum bólkum hjá monnum og kvinnum. Opin bólkur, veteranar og superveteranar. Hvussu bólkarnir verða flokkaðir sæst undir reglur á forsíðuni. Stigaskipanin, sum vanliga hevur verið nýtt til summar Grand Prixið sæst eisini har, og vert er at bíta merki í, at tað verða givin 2 bonusstig fyri 6 kappingar og 3 bonusstig afturat, um luttakari hevur verið við í øllum sjey kappingunum.
Renningin á Norðoyastevnu byrjar kl. 11.00. Teinurin er 5 km, og er á somu rutu, sum hann hevur verið seinnu árini. Tá tey vaksnu er liðug byrjar barnarenningin. Tilmelding er løgd klár á tilmeldingarsíðuni, og skal hetta verða avgreitt fríggjakvøldið kl. 22.00. Kostnaðurin er kr. 50 fyri vaksin og kr. 20 fyri børn. Við tilmelding á staðnum verða lagdar kr. 20 omaná kostnaðin.
Meira er at lesa á www.treysti.fo


text:
Hóast tað gekk so framúr væl við øllum tí frælsa ítróttinum á Bermuda, so spurdust kortini “bert” tvey føroysk met burturúr. Og í báðum førum var tað multi-atleturin Øssur Debes Eiriksfoss, sum var meistarin. Fyrru ferðina, tá hann vann silvur í hæddarlopi við 2,01 m og betraði sítt egna met við einum sentimetri. Og so aftur seinasta kvøldið á oyggjaleikunum, tá kappingin í trístøkk var á skránni.
1. royndin hjá Øssuri var kontrollerað
Sjey mans høvdu teknað luttøku, men tveimum teirra barst frá, soleiðis at bert fimm vóru eftir. Men sum í øllum hinum kappingunum, har fáir luttakarar vóru, ja, so vóru hetta eisini sera sterkir luttakarar. Tveir teirra vóru navnframu Morgan-tvíburðarnir, sum vunnu gull og silvur í longdarlopskappingini við 7,46 m og 7,45 m. Vanliga eru teir eisini sera stinnir í trístøkki, so útlitini fyri at røkka gull- ella silvurplássinum vóru smá. So var ein +14-metur-maður av Bermuda og tann seinasti var eins og Øssur ein fimleikari, sum eisini hevði vunnið fleiri gullheiðursmerki.
Øssur roynir at taka hvønn einasta sentimetur hann kann fáa fatur á.
Eftir eina sera harða viku hjá Øssuri, var nokk heldur ikki væntandi, at hann fór at gera tær heilt stóru skreytirnar, tí sannlíkt skuldi nýtt føroyskt met røkkast, skuldi hann gera sær minstu vónir um heiðursmerki. Í fyrsta umfari valdi Øssur at leypa trygt. Við 13,64 m legði hann seg á 3. pláss eftir eina Morgan-bróðurin við 15,37 m og Bermuda-mannin við 13,89 m. Øssur meinti, at hetta lopið gekk væl, og avgjørdi at satsa nógv í øðrum lopi. Hetta gekk ikki minni væl. Allar fasurnar av lopinum eydnaðust. Atrenningin, avsetti, ikki ov langt fyrsta lop, ferð á næsta lopið og hædd á triðja lopið. Úrslitið gjørdist eitt greitt føroyskt met og eitt fyribils silvurpláss í kappingini. Lopið var mált til 14,34 metrar, sum er heilar 38 sentimetrar longri enn gamla metið, sum Øssur sjálvur átti.
Øssur undir liðini á Morgan-tvíburunum – men á úrslitalistanum er hann í millum teir!
Hetta var sera kærkomið, tí at báðir tveir, sum Øssur lá og kappaðist við, smugu sær út um 14 metrar. Men á ongum sinni komu teir út aftur á longdina hjá Øssuri, sum harvið hevði tryggjað sær eitt óvæntað, men sera flott silvurmerki. Vinnandi lopið gjørdist tað fyrsta í allari kappingini, tá Morgan leyp 15,37 m.
Jorma Jaaskaelainen, Álendskur lopvenjari og trístøkkvinnari frá oyl í Føroyum 1989, var púra ovfarin av Øssuri. Hann veit væl at Øssur í størstan mun venur fimleik, og at trístøkk-venjingin hjá honum er lítil. Hann meinti at Øssur við satsing uppá lop, kann koma sera langt. Man kann væl siga, at Øssur longu er komin langt innan frælsan ítrótt. Við hæddarlopinum á 2,01 er hann nr. 4 á danska styrkislistanum og í trístøkki er hann nú nummar 6.


text:
Hangul (eisini skrivað Hangeul, 한글) er almenna skriftskipanin í Suður- og Norðurkorea og verður eisini óalment brúkt í Sulawesi. Hangul varð stovnað í 1446 av Sejong mikla.
Tá ið Hangul verður skrivað, verða bókstavarnir settir í bólkar, heldur enn skrivaðir hvør sær. Til dømis 한 han, sum er gjørt av ㅎ h, ㅏ a og ㄴ n, og 글 gul, sum er gjørt av ㄱ g, ㅡ u og ㄹl, saman verða tey 한글 Hangul.
9. oktobur er Hangul-dagur í Suðurkorea og 15. januar er Hangul-dagur í Norðurkorea.
SjálvljóðEdit
Hangul varð stovnað av Sejong mikla seint í desembur 1443 og varð liðugt 9. oktobur 1446. Hangul varð fyrst greitt frá í einum skjali frá ár 1446. Skjalið eitur Hunmin Jeongeum (훈민정음 "Rætta ljóð fólksins") og bókstavaraðið (Hangul) er uppkallað eftir hesum skjali.
HeimildirEditSlóðir úteftirEdit
Hangul (한글) varð stovnað, fyri at øll fólk kundu læra at skriva tað, tí tað var hildið at Hanja (漢字) var ov ringt at skriva.


text:
Aksel V. Johannesen, løgmaður, skrivaði í dag út nýval til at vera leygardagin 31. august. Í tí sambandi hevur Heilsu- og innlendismálaráðið longu sent eina fráboðan út um freistir í sambandi við valið.
Millum annað ber enn til hjá borgarum at boða frá einum nýggjum flokki. Tað krevjast 800 undirskriftir til hetta. Tað er longu greitt at tveir nýggir flokkar stilla upp til hetta løgtingsvalið umframt hinar sjey sum longu hava umboðan á tingi. Nýggju flokkarnir eru teir báðir Framtakið og Føroyaflokkurin.
Tann 17. august er seinasta freist at lata valevnislistar inn til formannin í løgtingsvalnevndini.
Valið verður altso tann 31. august, og byrjar klokkan 10 og heldur fram til klokkan 20 ella so leingi veljarar møta uttan steðg.


text:
3M Scotch magic tape 810 19mmx33m
3M 8101933. Længde: 33 m, Farve på produkt: Transparent, Velegnet til materialer: Pap, Papir, Plast, Træ. Bredde: 19 mm. Antal pr. pakke: 1 stk
Hóast vit gera okkara ítasta til tess at veita nøktandi kunning, so eru myndirnar bert vegleiðandi, og vøran sjálv er ikki endiliga 100% eins vorðin sum vísta myndin. Tól og annað kunnu verða víst við eykaútgerð, sum ikki hoyrir uppí, ella í øðrum skapi ella liti. Um so er, at munur er millum vørulýsingina og myndina, er tað vørulýsingin, ið geldur. Eru tygum í iva, setið tygum so í samband við okkum. Vit taka fyrivarni fyri prentvillum, prísbroytingum og vørulýsingum uttan fyrivarning.


text:
Bókin er um vinalag.
Høvuðspersónurin, Sóley, er ein gløgg og sjálvstøðug genta, sum býr í Reykjavík saman við mammu sínari.
Hon dugir væl í skúlanum, men trívist ikki, tí at floksfelagarnir av óskiljandi orsøkum happa hana; hetta sigur hon ikki fyri nøkrum.
Tíbetur fær lívið aðra vend, tá ið ein nýggj genta, sum ikki er sum hini, fer at ganga í flokkinum.
Leikur í talvi er ein innilig, spennandi og væl skrivað søga, sum hóskar til lesarar á øllum aldri. Bókin vann Íslendsku barnabókavirðislønina í 2000.
Dómsnevndin segði m.a.: 'Leikur í talvi er ein týðandi og fangandi søga, sum er skrivað við stórum innliti og kenslusemi.'
Uppgávur:
Aftur


text:
Baby lock Victory er ein overlockari, sum næstan tráðar seg sjálvan.
Við JetAir lufttráðing til báðar grípararnar (undirtráðirnar) og innbygdum nálatráðara til báðar nálirnar, tekur tað næstan onga tíð at tráða hendan overlockaran.
- Tillagar sjálvur tráðspenningin, so tær ikki nytist at stilla hann.
- Nógvar ymiskar 2, 3 og 4-tráðaðar seymir at velja ímillum
- Stinglongdin kann stillast frá 0,75 til 4,0 mm.
- Differentialtransport, sum gevur møguleika til at strekkja ella rykkja tað, ið seymað verður. Kann stillast frá 0,6 (strekking) til 2,0 (rykking)
- Smalan, stuttan standardfót, sum ger tað lætt at stýra toynum og gevur gott yvirlit.
- Trýst á seymifóti kann stillast
- Seymifóturin kann lyftast 6 mm.
- Kann brúka grovari, pyntiligan tráð í gríparanum, fyri at seta egnan dám á seymin.
- Seymveljara til rulluseym
- Arbeiðsøkið er væl upplýst við 3 LED-ljósum.
- Goymslurúm til tilhoyr undir tráðhaldaranum.


text:
Ert tú vaksin upp í einum heimi við rústrupulleikum?
Modellmyndir/-filmar eru nýtt
Øll hava rætt til góð barnaár eitur nú Títt Rúm
Í familjum, har eitt foreldur er rúsbundið, er tað ofta rúsurin, sum setir dagsskránna; tað er rúsurin, sum tekur uppmerksemið og orkuna í familjuni. Ein barndómur við foreldrum sum drekka ov nógv kann fyri mong hava avleiðingar – eisini langt inn í vaksna lívið. Tí kann tað hjálpa at hava eitt stað at viðgera, hvussu rúsurin ávirkar ella hevur ávirkað teg. Títt Rúm er staðið til júst hetta – tað er tí vit eita Títt Rúm 🙂
Hvat er Títt Rúm
9-35 ár
Bólkar
13-35 ár
Ung
0-12 ár
Børn
Familjusamrøður
At møta børnum, sum hava tað líka sum eg, hevur gjørt, at eg ikki kenni meg so einsamalla meira. Nú skilji eg, at tað er ikki mín skyld, at mamma drekkur.
– Genta, 10 ár
Eg tori ikki at hava vinir við heim, tí eg veit ongantíð, um babba er fullur.
– Drongur, 8 ár
Hvørja ferð eg sigi frá, fái eg skuldarkenslur.
– Genta, 19 ár
Kjatta við okkum
Ofta settir spurningar
Starvsfólk
Filmsbrot
Hagtøl
Hølir og tænastur
Vit halda til í Kongagøtu 8, sum er mitt í býnum í Tórshavn. Her hava vit bólkar, einstaklinga- og familjusamrøður. Harumframt hava vit eitt høli á Heiðavegi 23 í Saltangará, og á Tvøroyri, har vit eftir tørvi kunnu bjóða samrøður. Eisini bjóða vit tulk og teknmálstænastu.


text:
Akbar Mikli
Jalaluldin Muhammed Akbar eisini kendur sum Akbar hin Stóri, føddur 15. oktober 1542 - deyður 27. oktober 1605, sonur Nasiruddin Humayun, sum hann yvirtók trúnuna eftir sum indiskur stórmogulur 1556-1605, sum er ein serstøk støða, sum vanliga verður mett sum størsti yvirharrin í stórríkinum.
Hann tók við áðrenn hann var komin til mann eftir at pápin, Humayun doyði, og var tey fyrstu árini undir verju av fyrstanum og generalinum Bairam Khan sum tryggjaði harradømi hjá mogulunum í Norðurindia við herferðum. Í 1562 yvirtók Akbar sjálvur stýrið eftir at hava tvungið Bairam frá maktini.
Sum einaræðisharri førdi Akbar ein ídnan politikk við at krevja lond, sum gjørdi mogulríkið til tað mest týðandi í menningin av India sum ríki. Við herferðum, sum eyðkendu tað mesta av hansara stjórnartíð, vann hann eitt nú Gujarat í 1572, Bengalin í 1574 og Kashmir í 1581, sum øll vóru sett undir hansara fyrisiting. Tá hann doyði, ráddu mogularnir yvir nærum helminginum av India.


text:
Stjórin hevur so gott sum fingið talubann! Og nevndarformaðurin vil ikki úttala seg! So langt eru vit komin... Og ákærurnar hjá ávísum nevndarlimi, sum eisini vístu seg at vera púra ógrundaðar...
Eisini í hesum føri hevur landsstýrisfólki valt fólk uttan at grundgeva sakliga fyri hví. “Tað er tí, at eg bestemmi” tykist at vera eitt samfelt niðurlag. Onki innlit verður givið heldur.
Tá ið tað bleiv samtykt, at Bústaðir skuldi virka á vinnuligum grundarlag, heldur enn at vera tað almenna bústaðaramboðið, sum skal tryggja fólki tak yvir høvdið, ja, tá vistu vit, at hetta aldrin fór at ganga.
Tá bleiv bústaðarpolitikkurin knappliga eitt amboð, hjá vinnuligum aktørum at forvinna pening. Tí atkvøddu vit í Tjóðveldi í móti, tí vit vildu ikki, at peningur skuldi forvinnast uppá neyðina hjá fólki. Vit ynskja, at Bústaðir skal hava so lága húsaleigu sum gjørligt so vanlig fólk hava ráð at búgva har.
Nú tykist stovnurin í upploysn... Er tað veruliga so galið, at man bara letur standa til og letur hetta henda...
Tað fara vit í Tjóðveldi ongantíð at góðtaka. Gamli Húsalánsgrunnurin, nú Bústaðir er okkara hjartabarn, sum hevur havt heilt avgerandi leiklut at tryggja, at fólk hava fingið sett føtur undir egið borð. Og soleiðis skal eisini vera frameftir.
Sirið Stenberg,
Tjóðveldi


text:
TSB E 13
1 Árla var um morgunin,
sólin roðar í fjøll,
tá var hin blindi Bavint snildi
riðin burtur á vøll.
Har var leikur, har var troðið,
har vóru trodnar organspipur
millum Jútland og Rípur.
2 Tá var hin blindi Bavint snildi
riðin í skógin fram,
møtir honum mikil kempa,
meiri enn menskur mann.
3 “Far tú teg til hallar heim
at siga riddara frá,
nú man koma gripur á ferð,
sum eitur Angankári!
4 Far tú teg til hallar heim
at siga riddara reyða,
bið hann mær til matar ætla
tríati talið seyða!
5 Oksan ein og geitir fimm
og flykkini tólv av svíni
bið hann mær til matar ætla
fyrstu máltíð mína!
6 Flykkini tvey og gæsnar sjey,
tríati seyðatal,
bið hann mær til matar ætla
av tann Dynjadal!”
7 Hann fór seg til hallar heim
at siga riddara frá:
“Nú man koma gripur á ferð,
sum eitur Angankári.”
8 Allir veggir *svignaðu,
har hann kom í tún,
allar hurðar klovnaðu,
áðrenn hann fekk rúm.
9 Allir beinkir brotnaðu,
har hann gekk í sæti,
Sjúrður hugsar við sjálvum sær:
“Slíkt er trøllalæti.”
10 Sjúrður so til orða tók,
leit sær undan skildri:
“Sig mær, frægur Angankári,
hvat tú higar vildi!”
11 Tí svaraði Angankári,
læt sær máli byrja:
“Fyrst er at geva manni mat,
og síðan tíðindi spyrja.”
12 Oksakroppin át hann upp
og ellivu svínaflykki,
tólv tunnur av stumpabreyði,
áðrenn hann kravdi drekka.
13 Oksan ein og geitir fimm
lógvaði hann á tíni,
tunnubreyð og laksir sjey
og flykkini tólv av svíni.
14 Hann vildi ei av kerum drekka,
ei av smáum skálum,
teir máttu honum á stongum vega
tey stóru bryggjukar.
15 Tí svaraði Sjúrður,
leit sær undan skildri:
“Sig mær, reystur Angankári.
hvat tú higar vildi!”
16 Tí svaraði Angankári:
“Eg geri tað ei at loyna,
til tess eri eg higar komin
roysni við teg at royna.
17 Vit skulum berjast í Tyrnisdal,
har býr maðkur og mý,
har skín eingin sólin á
uttan hægsta summarstíð.
18 Vit skulum berjast í Tyrnisdal,
har býr maðkur og mýra,
ikki heimi í borgunum,
sum kattar liggja og klórast.”
19 Riðu teir í Tyrnisdal
fast av miklum móði,
tá sprakk hestur Angankára,
Grani *sveittaði blóði.
20 Niður settist Sjúrður
og kendi sær møði í hand:
“Lova mær, frægur Angankári.
at binda mítt hosuband!”
21 “Gjarna lovi eg, Sjúrður,
tær at hvíla teg;
hvar veitst tú so fræga kempu.
berjast kann við meg?”
22 Upp leyp Bekkur Berintsson
á sín annan fót,
so høgg hann til Angankára.
egg í beinið tók.
23 Bardust fullar tógva dagar,
hvørgin sigur fekk,
inntil tann hin triðja,
ið sól til viðar gekk.
24 Bardust fullar tógva dagar,
hvørgin sigur vann,
inntil tann hin triðja,
sól til viðar rann.
25 Inntil tann hin triðja,
sól til viðar rann,
tá fell Bekkur Berintsson,
tann hin raski mann.
26 Burtur fóru ørvurnar,
tær bóru ei seint at,
tær komu upp úr jørðini,
sum Virgar fyri sat.
27 “Sjúrður sendi meg til tín
at bjarga nakað sær.
Mimmaring er tað besta svørð,
tú greið úr hendi mær!
28 Sjúrður sendi meg til tín
at bjarga sínum lívi,
hann stendur í Tyrnisdal
í tí tunga stríði.
29 Hann stendur í Tyrnisdal
í tí tunga verki,
bað teg læna sær svørðið tað,
ið átti Virgar sterki.”
30 Aftur komu ørvurnar,
tær bóru ei seint at,
komu upp úr jørðini,
sum Sjúrður fyri sat.
31 Niður settist Angankári,
kendi sær møði í hand:
“Hoyr tað, Sjúrður Fávnisbani,
tú hevur lænað brand!
32 Tá ið tú hevur felt meg til jørð,
tað er tær eingin munur,
tað var mær av sonnum sagt,
eg eri tín systursonur.”
33 “Tó ið tú ert mín systursonur
og so mín onkabróðir,
eg giti ikki grøða teg,
tað voldi á hesum móði.”
34 Tað var frægur Sjúrður,
sínum svørði brá,
hann hjó reystan Angankára
sundur í lutir tvá.
Har var leikur, har var troðið,
har vóru trodnar organspipur
millum Jútland og Rípur.
CCF 34 A
TSB E 13
Handrit: Kvarthandrit Svabos, Gl. kgl. saml. 2894, 4to, vol. II, Nr. 7, s. 725.
Útgávur:
1. Christian Matras (legði til rættis) “Svabos Færøske Visehaandskrifter”, 1939 s. 291.
2. Føroya kvæði (Christian Matras greiddi til útgávu, 1941) Band II, Teil 1, s. 23
3. Føroya kvæði (Inngangur og úrtøk eftir Dánjal Niclasen, 1999) 10. bind, s. 33
Heimild: Jens Christian Svabo (1746-1824), føddur í Miðvági.
Blindur maður møtir hermanninum Angankára, sum biður hann fara heim at boða frá, at Angankári fer at koma og vil hava nógv at eta og drekka.
Tá ið hann hevur etið, spyr Sjúrður, hvat ið hann vil. Angankári sigur, at hann vil berjast við Sjúrð.
Teir berjast, til teir eru farnir at møðast.
Annar maður kemur í Sjúrðar stað í bardagan og verður dripin. Ímeðan sendur Sjúrður boðbera (frábr. A: pílar sínar) til Virgar og biður læna sær svørðið Mimmaring.
Við tí drepur hann Angankára.
á føroyskum: CCF 34 (bert á føroyskum)


text:
Stovnan av kundasambandi
Danska Økonomi- og Erhvervsministeriet hevur sett í gildi kunngerð um tiltøk at fyribyrgja hvítvaski og fígging av yvirgangsvirksemi. Hendan kunngerð er eisini galdandi í Føroyum.
Tá ið tú gerst kundi í Suðuroyar Sparikassa verður tú tí biðin um at útfylla eitt skjal (sí pkt. 1 í vanligu viðskiftatreytunum), og lata okkum avrit av samleikaprógvi.
Meiri kunning um mannagongdina í samband við kunngerðina um hvítvasking fæst her. Henda mannagongd er eins fyri allar fíggjarstovnarnar í Føroyum.


text:
MBF
MBF er stytting fyri Meginfelag teirra Brekaðu í Føroyum. Felagið varð stovnað 24. oktober 1981. Endamál felagsins var
- at virka fyri samarbeiði millum tey ymisku áhugafeløg fyri brekað fólk í Føroyum
- at stuðla teimum einstøku feløgunum í teirra dagliga virksemi
- at arbeiða fyri at fyribyrgja brekum orsakað av sjúkum og vanlukkum
- at luttaka í millumtjóða samstarvi.
Stovnandi feløgini vóru
- Deyvafelag Føroya
- Felagið Bjørg
- Felagið Javni
- Føroya Blindafelag
- Sclerosefelagið
- ÍSB (Ítróttarsambandið fyri brekað).
MBF flutti í 1994 í egin hús við Íslandsvegin í Havn. MBF hevur nú (jan. 2010) 24 limafeløg. Hesi umboða ymisk brek og sjúklingabólkar.
MBF er óheft partapolitiskt og átrúnaðarliga. MBF hevur til endamáls at bøta um støðuna og livikorini í samfelagnum hjá teimum, ið bera brek. MBF arbeiðir fyri líkarætti. Grundleggjandi hugtøk eru:
- Handikappolitikkur er samfelagspolitikkur
- Líkarættur: Øll menniskju hava sama virði og rætt at verða við í øllum avgerum teimum viðvíkjandi
- Samanhald: Øll hava tørv á felagsskapi og skulu tí hava møguleika at taka lut í tí, sum fer fram í samfelagnum
- samhaldsfesti:
- Fólkaræði: Øll, eisini fólk við breki, eiga at hava møguleika at gera seg galdandi í samfelagnum.
Formenn/kvinnur[rætta | rætta wikitekst]
- ? -2004 Doris Hansen
- 2004-2012 Leila Solmunde
- 2012- Carita Bjørklund


text:
Filmsbrot
-
AFTUR Í 80-INI2. september 2021
TEMADAGAR UM 80-INI OG NORDIC MUSIC DAYS Fríggjadagin 3. september var opið hús á Glasi frá kl. 14 til 16. Her var...
-
Pisufundur 2021: Beinleiðis stroyming24. juni 2021
- Les meira
Gilli og Pól valdu timburbreytina á Glasi10. mars 2021
- Les meira
Bára Silvansdóttir framleiðir kardigan5. februar 2021
-
Flokkur á Glasi vann filmskappingina hjá Námi15. desember 2020
Fríggjakvøldið vann 20y á Glasir kappingina hjá Námi við filminum "Havið er eitt mysterium" Allir filmarnir, su...
-
EITT KVØLD UM VIKUNA – ÚTBÚGVING Í SØLU OG MARKNAÐARFØRING?4. desember 2020
Nú er møguleiki fyri at gerast betri til títt starv ella fáa innlit í eitt nýtt fakøki. Akademiútbúgvingin er ...
- Les meira
DLÚ – diplomútbúgving í leiðslu28. september 2020
Jákup Bech Jensen greiðir frá um diplomútbúgvingina í leiðslu á Glasi - stytt DLÚ.
-
TRYGG á Glasi17. august 2020
TILBÚGVINGARÆTLAN Á Glasir eru um 1.500 næmingar og lesandi og 250 starvfólk. Við so nógvum fólkum á einum s...
- Les meira
Klædnaatstøði: Korona-framsýning9. juni 2020
- Les meira
TÆNASTUBÚSKAPUR11. mai 2020
Ver kláur, tá al hetta lortið er yvirstaðið. Les Tænastubúskap!


text:
Skrivar tú trygging verður eisini leitað eftir øðrum endingum av orðinum sum t.d. tryggingar og tryggingarvirksemi.
Skrivar tú ?trygging verður leitað eftir orðum sum t.d. lívstrygging og lívstryggingar.
Skrivar tú ”trygging” verður einans leitað eftir júst hesum sniðnum av orðinum.
5. juli 1971Nr. 31
Løgtingslóg um tænastumenn landsins, sum seinast broytt við løgtingslóg nr. 28 frá 19. mai 2008 1)
1. Partur.
Vanligar fyriskipanir.
Kap. 1.
Lógarumráðið.
§ 1. Tænastumaður eftir hesi lóg er hann, ið settur er í landsins tænastu eftir reglunum í hesi lóg.
Kap. 2.
Setan.
§ 2. Tænastumaður verður at seta í starv á fylgjandi hátt:
1) Varug seta.
2) Royndarsetan við varugari setan í hyggju seinni.
3) Setan upp á áramál.
§ 3. 2) Landsstýrið setir tænastumenn. Landsstýrið kann við kunngerð heilt ella partvís geva setanarmyndugleika sín til annan almennan stovn.
§ 4. Fyritreytin fyri at verða settur í starv sum tænastumaður er, at avvarðandi hevur aldur, heilsu og útbúgving, ið ger hann føran fyri at inna tænastu í avvarðandi starvi. Eru treytir um aldur, heilsu og útbúgving ikki ásettar í aðrari lóg ella við heimild í henni, kunnu tílíkar treytir ásetast av landsstýrinum.
§ 5. Tænastumannastørv verða sett, aftan á at tey hava verið lýst leys, uttan so at tey verða sett við einum, sum frammanundan hevur verið settur við royndartíð.
Stk. 2. Í lýsingini skal starvsøkið, starvsheitið og tann fyri starvið í løtuni galdandi lønarramma og tað í løtuni galdandi tænastustað, tilskilast.
Stk. 3. Eftir áheitan fáa umsøkjarar og feløg, hvørs limir eru sjálvsagdir umsøkjarar til starvið, upplýsing um nøvn umsøkjaranna.
Stk. 4. Umsóknarfreistin eigur ikki at vera styttri enn 14 dagar, uttan so at serlig viðurskifti gera tað fyri neyðini.
Stk. 5. Heldur landsstýrið, at eingin av umsøkjarunum, ið søkt hava lýst starv innan ásettu tíðarfreist, er nóg væl skikkaður til starvið, ella at nýggj lýsing kann elva duguligari monnum at søkja, skal starvið verða lýst av nýggjum.
§ 6. 3) Fyrsta setan í varugt starv fer fram aftan á royndartænastu frammanundan.
Stk. 2. Landsstýrið kann gera undantak frá regluni í stk. 1.
§ 7. Tá ið tænastumaður søkir leyst starv, skal næsti yvirmaður hansara geva landsstýrinum eina skrivliga meting av tænastumanninum og tænastumaðurin skal fáa avrit av metingini.
§ 8. Tá maður gerst tænastumaður, fær hann tænastubræv, sum tilskilar starvsheiti og starvsøki.
Stk. 2. Samstundis fær tænastumaður at vita eftir hvørjari lønarrammu, hann verður løntur og á hvørjum tænastustað, hann skal inna tænastu, til annað verður fyrisett.
Stk. 3. Eingin kann samstundis vera varugt settur í meira enn eitt tænastumannastarv.
Kap. 3.
Skyldur tænastumansins.
§ 9. Tænastumaður skal samvitskufult halda tær fyri starv hansara galdandi reglur, og skal bæði í og uttan fyri tænastu vísa slíkan atburð, sum starvi hansara sømir.
Stk. 2. Tænastumaður hevur tøgnskyldu um viðurskifti, hann í tænastustarvi sínum fær kunnleika um, og sum eru so háttað, at neyðugt er, at hann gongur loyniliga um tey, ella hetta verður honum álagt. Tøgnskyldan heldur ikki uppat, tá ið hann fer úr tænastuni.
§ 10. Tænastumaður hevur skyldu at røkja fyribils tænastu í javnstillaðum ella hægri starvi enn hansara egna innan somu tænastugrein.
§ 11. Tænastumaður hevur skyldu til á tænastuøki sínum at ganga undir tílíkar broytingar í tænastuviðurskiftunum, sum ikki broyta starvseyðkennið, og sum ikki ger, at starvið ikki longur kann haldast hóskandi fyri hann. Í sama mun kann áleggjast honum at taka við øðrum starvi.
Stk. 2. Um so er at broytingar í fyrisitingini gera tað neyðugt, kann landsstýrið í samráð við nevndina eftir § 12 áleggja tænastumanni at taka við starvi uttan fyri sítt egna tænastuøki, um arbeiðið svarar til tað í starvinum higartil og kann haldast hóskandi fyri hann.
Stk. 3. Um so er at ein varugt settur tænastumaður undir 60 ár vegna heilsubrek er ikki førur at røkja sítt starv, kann áleggjast honum at taka við øðrum starvi í sama tænastuøki, og sum kann haldast hóskandi fyri hann. Við góðkenning frá nevndini eftir § 12 kann eisini áleggjast honum at taka við hóskandi starvi uttan fyri tað tænastuøkið, sum hann higartil hevur havt.
Stk. 4. Tann, sum settur verður upp á áramál og sum frammanundan er tænastumaður, hevur skyldu til, tá ið áramálið er úti ella hann verður loystur úr tænastuni av aðrari orsøk, sum hann ikki er sekur í, at taka við einum hóskandi arbeiðsøki innan ella uttan fyri tað starvsøkið, hann higartil hevur havt.
§ 12. 2) Til at viðgera mál eftir § 11, 2., 3. og 4. stk. setir landsstýrið nevnd við einum umboði úr hvørjum av teimum sambært § 35, 1. stk. góðkendu feløgum og sama tal umboðandi landsstýrið.
§ 13. Tænastumaður kann sleppa undan at taka við borgarligum ella kommunalum umboði, um so er at landsstýrið heldur tað vera neyðugt, fyri at hann skal kunna røkja tænastuna til lítar.
Stk. 2. Landsstýrið setir nærri reglur fyri, hvussu nógv landið kann bera av møguligum útreiðslum til at røkja tænastuna, meðan tænastumaður er burturstaddur úr tænastuni í borgarligum ella kommunalum umboði.
§ 14. Tænastumanni er bert loyvt at hava starv uttan fyri tænastuna, um so er, at tað ikki er til bága fyri, at hann væl og virðiliga fær røkt tær skyldur sínar sum tænastumaður, ella um tað ikki minkar um ta virðing, og tað álit, ið neyðugt er í tænastu hansara.
§ 15. Fyri at røkja skyldurnar, sum fylgja við tænastumannastarvinum, og fyri tílík størv, sum mugu haldast at vera ein partur av tænastumannastarvinum, kann tænastumaður bert fáa tílíka løn og aðrar samsýningar, sum fyrisettar eru eftir §§ 31-33 ella § 40.
Kap. 4.
Fyribils fráseting, agamál og sakarmál um æruskemming.
§ 16. Tænastumaður kann verða fyribils frásettur ella fyribils fluttur í annað arbeiði, tá ið hann er komin undir illgruna í viðurskiftum, har hann missir tað álit, sum inningin av starvinum krevur, ella sum ger tað vágiligt at lata hann halda fram í sínum starvi.
Stk. 2. Viðurskifti, sum føra við sær, at stig verða tikin eftir 1. stk., men sum ikki verða framd eftir straffilóggávuni, verða viðgjørd sum agamál eftir reglunum í §§ 17-21.
Stk. 3. Landsstýrið ásetir nærri reglur um fremjing og avtøku av fyribils fráseting.
§ 17. Tænastumaður, sum tænastufrágreiðing verður gjørd um viðvíkjandi tænastumisbroti ella straffbarum viðurskiftum, hevur rætt til at fáa eina skrivliga frágreiðing um tey veruligu viðurskiftini og fáa høvi til at geva skrivligt ummæli um frágreiðingina. Hann skal samstundis fáa at vita, at hann ikki hevur skyldu til at ummæla frágreiðingina.
Stk. 2. Tá ið rannsóknin í agamáli verður fyrireikað móti tænastumanni fyri tænastumisbrot, verður rannsóknarleiðari settur av rættinum.
Stk. 3. Verður tað í serligum føri hildið neyðugt, kann landsstýrið eftir tilmæli frá rannsóknarleiðaranum og aftan á ummæli er fingið frá felagnum við tingingarrætti uppnevna ein persón at umboða umsitingina.
§ 18. Tænastumaður hevur rætt til at møta við hjálparmanni, og skal hann fáa hetta at vita, tá ið boðað verður til fyrsta forhoyr.
Stk. 2. Sum hjálparmaður kann nýtast ein umboðsmaður fyri yrkisfelag tænastumansins, ein tænastumaður frá avvarðandi stovni ella ein advokatur.
Stk. 3. Rannsóknarleiðarin tekur avgerð um vitnisførslu og um útvegan av øðrum prógvum.
Stk. 4. Ein og hvør starvandi hevur skyldu til at møta til forhoyr og geva frágreiðing. Tann, sum gevur skeiva frágreiðing sum vitni, verður revsaður við bót ella hefti. Um eitt vitni ikki møtir ella ber seg undan at geva frágreiðing, kann rannsóknarleiðarin lata rættin avhoyra tað.
Stk. 5. Tænastumaðurin hevur rætt til at koma við skrivligum frágreiðingum, eisini aftan á at forhoyrini eru liðug.
Stk. 6. Tá ið rannsóknin er liðug, gevur rannsóknarleiðarin eina frágreiðing. Um landsstýrið biður um tað, skal rannsóknarleiðarin eisini koma við tilmæli um avgerð í málinum.
Stk. 7. Tænastumannaforhoyr og rættarfundir, sum hildnir verða undir málsviðgerðini, eru ikki almennir. Tó kann landsstýrið avgera, at málsviðgerðin skal vera almenn, um tænastumaðurin við undirtøku frá avvarðandi yrkisfelag setir fram krav um hetta.
Stk. 8. Almenn frásøgn um tað, sum fram er farið undir forhoyrum og rættarfundum, sum ikki eru almennir, verður revsað við bót.
§ 19. Verður hildið, at málið endar við flyting til annað arbeiðspláss ella í annað starv í ella uttan fyri starvsøkið, starvslækkan ella avseting, skal avvarðandi felag við tingingarrætti fáa frásøgn um, hvussu statt er í málinum, soleiðis at tað kann fáa høvi til at ummæla málið, áðrenn avgerð verður tikin.
Stk. 2. Avvarandi felag við tingingarætti kann krevja at verða gjørt kunnugt við ta avgerð, sum tikin er við tilfarinum frá tænastuforhoyrinum sum grundarlag.
Stk. 3. Kemur tænastumaður undir illgruna fyri nakað straffbart, kann hann krevja málið viðgjørt sum brotsmál. Hetta er ikki til hindurs fyri, at tænastuligt forhoyr kann fara fram móti tænastumanninum, tá ið brotsmálið er avgjørt.
Stk. 4. Er tænastumanni álagt agarevsing uttan tænastuligt forhoyr frammanundan, smbr. § 21, kann hann krevja, at tænastuligt forhoyr fer fram. Tað er bert neyðugt at koma áheitanini á møti, um so er at hann fær viðmæli frá avvarðandi felag við tingingarrætti.
§ 20. Endar rannsóknin uttan at agarevsing verður áløgd, verða útreiðslurnar til hjálparmann endurgoldnar tænastumanninum. Í øðrum førum avger landsstýrið við úrslitunum av málinum og umstøðunum annars í huga, um útreiðslurnar til hjálparmann skulu endurrindast heilt ella fyri ein part.
Stk. 2. Samsýningin eftir 1. stk. verður bert goldin, um tað verður hildið rímuligt, at tænastumaður hevur nýtt útreiðslur til hjálparmann, og samsýningin kann ikki vera hægri, enn hvat ein tilnevndur verji í einum brotsmáli vildi fingið fyri tilsvarandi arbeiði. Eftir áheitan gevur rannsóknarleiðarin ummæli um hetta.
Stk. 3. Hevur tænstumaður undir einum agamáli sjálvur útvegað prógv, fær hann hesar útreiðslur endurgoldnar heilt ella fyri ein part, um hildið verður, at hann hevur havt rímuliga orsøk til at útvega prógvini. Eftir áheitan gevur rannsóknarleiðarin ummæli um hetta.
§ 21. Sum agarevsing fyri tænastumisbrot kann landsstýrið geva ávaring ella átalu, sekt, sum tó ikki má fara upp um 1/2 mánaðarløn, flyting til annað arbeiði ella arbeiðspláss ella til annað starv í ella uttan fyri starvsøkið, starvslækking, herundir lækking við einum ella fleiri lønarstigum innan fyri somu lønarrammu, ella loysn úr starvi. Sekt yvir 1/25 av mánaðarlønini og flyting til annað arbeiði kann bert nýtast, um tænastuligt forhoyr hevur verið frammanundan samsvarandi §§ 17-19, uttan so at treytaleys skrivlig játtan fyriliggur, har tænastumaðurin viðgongur tey veruligu viðurskiftini, hann er ákærdur fyri og játtar seg sekan í tænastumisbroti. Flyting til annað arbeiði ella til annað starv í ella uttan fyri starvsøkið, starvslækking ella loysn úr starvi sum revsing fyri tænastumisbrot, kann, tá málið ikki er avgjørt við dómi, ongantíð fara fram uttan so at tænastuligt forhoyr hevur verið frammanundan. Sektir kunnu verða tiknar av lønini.
§ 22. Tá ið tænastumaður verður lagdur undir órættiligan atburð í tænastugerningi sínum, ella æruskemmandi skuldsetingar verða bornar móti honum, kann verða álagt honum at sleppa sær undan skuldsetingini við dómi. Um umstøðurnar tala fyri, kann landsstýrið gera av, at landskassin veitir tænstumanninum fult ella lutvíst endurgjald fyri møguligar útreiðslur í rættarmálinum.
Kap. 5.
Loysn úr starvi.
§ 23. 2) Landsstýrið ella tann, sum landsstýrið gevur myndugleika til tess, loysir tænastumenn úr starvi. Tó kann bert landsstýrið loysa tænastumenn úr starvi uttan umsókn.
§ 24. Tænastumaður kann krevja at verða loystur úr starvi við 3 mánaða fyrivarningi til mánaða útgang.
§ 25. Tænastumaður kann uttan umsókn verða loystur úr starvi við 3 mánaða fyrivarningi til ein mánaða útgang. Tænastumaður kann verða loystur úr starvi við stytri fyrivarningi, um hann er óskikkaður til starvið vegna brotsgerð, tænastumisbrot ella misgerð.
§ 26. Tænastumaður verður loystur úr starvi, tá mánaðurin er úti, sum hann fyllir 70 ár í, ella røkkur tann aldur, sum í lóggávuni annars er fyrisettur sum aldursmark fyri avvarðandi starv, ella røkkur aldur yvir 60 ár, sum fyrisettur er í avtalu, samb. § 31.
§ 27. Tænastumenn, sum settir eru upp á áramál, kunnu bert loysast úr starvi uttan umsókn, um so er at orsøkin er heilsubrek ella viðurskifti, sum nevnd eru í § 25, 2. pkt., ella § 26. Annars endar starvstíðin, tá ið áramálið er úti.
§ 28. Áðrenn tænastumaður verður loystur úr starvi uttan umsókn, skulu, við undantak av teimum í § 26 nevndu førum, bæði avvarðandi felag við tingingarætti og tænastumaðurin sjálvur fáa høvi til at siga sína áskoðan, um so er at forhoyr ikki hevur verið eftir §§ 17-19.
Stk. 2. Hann, sum uttan umsókn verður loystur úr starvi, hevur rætt til at fáa skrivliga upplýsing um grundirnar.
Stk. 3. Áðrenn tænastumaður verður loystur úr starvinum uttan umsókn, ger landsstýrið av, um hann hevur rætt til eftirløn.
§ 29. Verður tænastumaður loystur úr starvi, av tí at starvið verður tikið av vegna umlegging av fyrisitingini ella broyting av arbeiðslagnum, og tað ikki er gjørligt at ávísa honum annað starv, sum hann eftir §§ 11-12 hevur skyldu at taka av, fær hann sína higartil galdandi løn í 3 ár, tó ikki longur enn til tann fyri starvið galdandi fráfaringaraldur. Í hesum tíðarskeiði kemur hann undir reglurnar í §§ 11-12.
Kap. 6.
Serreglur um royndarsettar.
§ 30. Tænastumaður kann fyrstu 6 mánaðirnar av royndartíðini krevja seg loystan úr starvinum við 14 daga fyrivarningi og í restini av royndartíðini við 1 mánaða fyrivarningi, í báðum førum til mánaðar útgang.
Stk. 2. Fyrstu 6 mánaðarnar av royndartíðini kunnu tílíkir tænastumenn loysast úr starvi uttan umsókn við 14 dagar fyrivarningi til mánaðar útgang.
Stk. 3. Reglurnar í § 29 eru ikki galdandi fyri tænastumenn í royndartíðini.
Kap. 6a
Serreglur um tænastumenn í fólkakirkjuni 4)
§ 30a. Ásetingarnar í § 2, stk. 1, 2. pkt., § 5, stk. 5, § 6, § 7, § 10 og § 11, stk. 1 eru ikki galdandi fyri tænastumenn í fólkakirkjuni.
Stk. 2. Ásetingin í § 5 er ikki galdandi fyri størvini sum biskupur og próstur.
§ 30b. Tænastumaður í fólkakirkjuni hevur skyldu til í staðin fyri ella samstundis, sum hann røkir egið starv, at røkja fyribils tænastu í javnstillaðum ella hægri starvi enn hansara egna.
§ 30c. Tænastumaður í fólkakirkjuni hevur skyldu til at ganga undir tílíkar broytingar í tænastuviðurskiftunum og tænastuøki sínum, sum ikki broyta starvseyðkennið, og sum ikki gera, at starvið ikki longur kann haldast hóskandi fyri hann.
§ 30d. Eftir tilmæli frá biskuppi kann sóknarprestur verða sagdur úr starvi eftir § 29, vegna álvarsama ósemju millum sóknarprest og kirkjulið, ið hevur verið til munandi bága fyri kirkjuliga lívið og trivnaðin á staðnum.
§ 30e. Halda kirkjuráðini, at eingin av umsøkjarunum, ið hava søkt lýst starv sum sóknarprestur, er nóg væl skikkaður til starvið, ella eru ov fáar umsóknir komnar til starvið, kunnu kirkjuráðini heita á biskupin um at lata starvið lýsa leyst av nýggjum.
2. Partur.
Lønar- og aðrar starvstreytir.
Kap. 7.
Tingingar- og fakfelagsmál.
§ 31. 2) Lønar og aðrar starvstreytir hjá tænastumonnum verða fyrisettar við avtalu millum landsstýrið og tey í § 35 nevndu feløg.
Stk. 2. Avtalur eftir 1. stk. kunnu tó ikki gerast um viðurskifti, sum ásett eru við lóg ella við heimild í lóg ella viðvíkja uppgávunum, skipanini ella fólkatørvinum hjá umsitingini.
§ 32. Fæst ikki semja um støddina av samlaðu upphæddini til broyting av lønar- og øðrum starvstreytum, herundir til rætting av lønarstiga, og staðarviðbótum, til broyting í lønaráseting fyri tænastumannastørvini og til broyting av øðrum samsýningum fyri inning av tænastumannastarvi, sambr. § 15, leggur landsstýrið fram serligt lógaruppskot.
Stk. 2. 3) Fæst ikki semja um nýtsluna av tí í 1. stk. nevndu upphædd, leggur landsstýrið fram serligt lógaruppskot.
§ 33. 3) Fæst ikki semja um viðurskifti, sum ikki koma undir § 32, tekur landsstýrið avgerð í málinum.
§ 34. 2) Reglur um starvstreytir, sum avtala ikki kann gerast um, og broyting av tílíkum reglum, verða fyrisettar aftan á at tingast hevur verið við tey í § 35 nevndu feløg.
Stk. 2. Tey í § 35 nevndu feløg kunnu tingast við landsstýrið um ein og hvønn fakligan spurning, sum viðvíkur tænastumonnum.
§ 35. 2) 3) Tænastumenn landsins hava rætt at tingast við feløg teirra, um feløgini lúka fylgjandi treytir:
a) Feløgini skulu verða góðkend av landsstýrinum.
b) Allir tænastumenn, sum koma undir hesa lóg, skulu kunna gerast limir í feløgunum, eisini eftirløntir tænastumenn.
Kap. 8.
Lønarráðið.3)
§ 36. 3) (avtikin).
§ 37. 3) (avtikin).
Kap. 9.
Gerðardómur og skjóting av málum fyri rættin.
§ 38. Landsstýrið og tænastumannafelagið kunnu leggja spurningar um brot ella tulking av gjørdum avtalum ella reglum, sum eftir §§ 32-33 koma í staðin fyri avtalur, fyri ein gerðarrætt til avgerðar.
Stk. 2. 2) Í gerðarrættinum eru 3 limir. Sorinskrivarin setir 1, landsstýrið 1 og avvarðandi yrkisfelag 1 lim.
§ 39. 2) Spurningar, sum eftir § 38 kunnu leggjast fyri og avgerast av gerðarrættinum, kunnu ikki leggjast fyri rættin. Tó hevur tænastumaður rætt, tá avvarðandi yrkisfelag hevur noktað at leggja málið fyri gerðarrættin.
Stk. 2. Kann eitt mál leggjast fyri rættin, skal hetta verða gjørt innan 6 mánaðir aftaná, at saksøkjarin hevur fingið boð um, at málið er endaliga avgjørt av fyrisitingini ella málið er avvíst av felagnum ella gerðarrættinum.
3. Partur.
Ymsar reglur.
Kap. 10.
Persónligar viðbøtur.
§ 40. Um tænastumaður eftir reglunum í § 11 ella av aðrari orsøk, sum hann ikki er sekur í, verður fluttur í annað starv, sum er skipað í lægri lønarrammu, enn starv hansara frammanundan, fær hann eina persónliga viðbót til útjavning av muninum.
Stk. 2. Viðbøtur eftir 1. stk. detta burtur heilt ella lutvíst, um ein fær lønarframgongd við at koma í hægri lønarrammu ella á hægri lønarstig.
Kap. 11.
Lønarforskot og lønarskuldbinding.
§ 41. Tænastumaður kann í heilt serligum førum, tá ið á stendur, fáa lønarforskot uttan trygd. Landsstýrið ásetir reglur um hetta.
§ 42. Tænastumanni er eftir reglum, sum landsstýrið setir, loyvt at geva skuldbinding av løn síni til lánistovnar, sum landsstýrið góðkennir.
Stk. 2. Tá ið tey í 1. stk. nevndu dømir eru frá, kann tænastumaður ikki avhenda, pantseta ella á annan hátt ráða yvir løn, sum ikki er útgoldin.
Kap. 12.
Tænastufrí v.m.
§ 43. Landsstýrið kann geva tænastumanni tænastufrí uttan løn í eitt ávíst tíðarskeið, tó í minsta lagi ein mánaða. Tíðin verður frádrigin í útrokningini av lønaraldrinum.
Stk. 2. Eftir nærri av landsstýrinum fyrisettum reglum kann tænastumaður fáa aðra tænastufrí uttan fyri vanligu frítíðina.
Stk. 3. Um tað samtykkir við tænastuna, kann landsstýrið koma umsókn frá tænastumanni á møti um stytta arbeiðstíð í avmarkaða tíð, ella til annað verður fyrisett móti tilsvarandi lønarhækking.
Stk. 4. 3) Landsstýrið kann fyriseta reglur, um løn ella lønaraldur skal missast heilt ella lutvíst undir tænastufrí eftir 2. stk. ella undir styttari arbeiðstíð.
4. Partur.
Fremjingar- og fyribilsreglur.
Kap. 12.
§ 44. Henda lóg kemur í gildi 1. juli 1971.
Stk. 2. Reglurnar í §§ 12-13 og § 29 eru bert galdandi fyri tænastumenn, sum eru settir ella útnevndir í annað starv, aftan á at lógin kemur í gildi. Aðrir tænastumenn koma undir higartil galdandi reglur.
Stk. 3. Tænastumenn, sum farnir eru frá við eftirløn áðrenn henda lóg kemur í gildi, fáa eftirløn eftir higartil galdandi reglum.
Stk. 4. Samstundis fer úr gildi løgtingslóg nr. 31. frá 18. mai 1961 við seinni broytingum um tænastumenn landsins og løgtingslóg nr. 1 frá 25. februar 1953 við seinni broytingum um eftirløn og eftirsitiløn tænastumanna landsins v. fl.
Stk. 5. Tær eftir higartil galdandi lóg givnu kunngerðir galda framvegis, til annað verður fyrisett.
1) Sambært § 3 í stýrisskipanarlógini frá 1948 vóru løgtingslógir orðaðar á føroyskum og donskum máli. Henda grein er ikki endurtikin í galdandi stýrisskipanarlóg frá 1994.
Eftir at nýggja stýrisskipanarlógin kom í gildi á ólavsøku 1995, hevur vanlig mannagongd verið, at danski teksturin er tikin úr gildi við fyrstkomandi broyting í lógini, tó er tvítekstur varðveittur í summum førum.
Fíggjarmálaráðið, sum varðar av lógini um tænastumenn landsins, hevur í hesum føri valt ikki at taka danska tekstin úr gildi. Broytingar í lógini um tænastumenn landsins eftir 1995 eru bara gjørdar á føroyskum, og gjørt verður vart við, at munur er á danska og føroyska tekstinum.
2) Broytt við løgtingslóg nr. 65 frá 9. juni 1988.
3) Broytt við løgtingslóg nr. 73 frá 13. juni 1995, har § 2 er soljóðandi: ”Henda lóg fær gildi ólavsøkudag 1995”
4) Broytt við løgtingslóg nr. 28 frá 19. mai 2008.


text:
Føroyar vunnu 3-0 á Liktinstein og spæla finalu mikukvøldið
Føroysku kvinnurnar tóktust merktar av nervum, tá dysturin móti Liktinstein byrjaði í kvøld.
Fyrstu løtuna av dystinum var spælið øgiliga stirvið, og tað var í grundini ikki fyrr enn støðan var umleið 10-10, at føroysku leikararnir veruliga fótaðu sær. Men so helmaðu tær heldur ikki í fyrr enn fyrsta sett var vunnið. So greitt sum 25-15.
Annað sett var sum eitt avrit av tí fyrsta, tí enn einferð vóru tað gestirnir, sum byrjaðu betur. Men júst sum í fyrsta setti fingu Føroyar tamarhald á spælinum, tá settið var umleið hálvrunnið, við sama úrsliti sum í fyrsta setti - 25-15.
Triðja sett gekk nógv javnari á, tó við tí muni, at nú vóru tað Føroyar sum byrjaðu nógv betur. Gestirnir stríddust tó fyri lívinum, tí um tær megnaðu at vinna dystin í dag, kundu tær við sigri á Írlandi í morgin stjala annan oddasessin frá Føroyum.
Men føroysku leikararnir hildu høvdið kalt og endaðu við at vinna triðja sett og harvið dystin 3-0. Seinasta settið í dystinum endaði 25-21.
Hóast føroyska liðið kanska ikki spældi líka væl sum tað gjørdi í gjár, og hóast nervarnir tóktust spæla føroyingum eitt puss í dag, so var kortini eingin ivi um hvat av liðunum var betri. Aftur í dag vóru tað Purkhús-systrarnar Sofía og Elisabeth og Birgit Guttesen, sum drógu tunga lessið í álopinum.


text:
Antarktis
Antarktis er meginlandið á suðurpólinum og bleiv funnið 1820. Suðurkollur er undir millumtjóða sáttmála, sum bannar londum at eiga ella gangnnýta landið.
LandafrøðiEdit
Suðurkollur er stórt meginland, og uttan um eru stór høv. Suðurkollur er fjarskotnasta og ómildasta land í heiminum. Oman á næstan øllum meginlandinum er tjúkkur ískappi; úti við strendurnar brotnar í heilum burtur av ískappanum - ísurin kálvar - og ovurstór ísfjøll - upp í 200 km reka til havs.
FólkiðEdit
Suðurkollur er einasta meginland, har fólk ongantíð hevur búsett seg - einastu fólk, ið eru har, eru granskarar, ið granska til dømis jarðfrøðina, veðurlagið og lofthavið uppi yvir Suðurkolli.
Bara um 1200 fólk eru á Suðurkolli um veturin; um summarið eru um tríggjar ferðir so nógv fólk. Øll eru vísindafólk og granska, og 46 granskingarstøðir eru spjaddar um alt meginlandið. Øll hús eru ógvuliga væl bjálvað fyri nógva kuldanum, og nøkur eru grivin niður í ísin, har tað lívir betur, serliga í vindi. Dieselmotorar gera ravmagn til húsini, og allar støðir hava nóg mikið niður fyri av olju, mati og aðrari útgerð til í minsta lagi eitt ár, skuldi ikki verið komandi fram til teirra fyri veður.
Granskarar úr øllum heiminum koma til Suðurkoll at granska veðurlagið, jarðfrøðina og sjáldsama dýra- og plantulívið. Av elligomlum grótsløgum fæst vitan um menning jarðarinnar í jarðfrøðiligari fornøld, og mongu torusteinarnir, sum eru dotnir niður á ísin, geva granskarum upplýsingar úr rúmdini.
Vísindafólk bora niður ígjøgnum ískappan og taka kjarnan upp, soleiðis kunnu tey granska broytingar, sum hava verið, í veðurlagnum.
MyndirEdit
Bothoyggj og Mount Scott vestur við antarktisku hálvoynni
Fotomynd av Antarktis tikin úr einum fylgisveini
Pingvinurnar í Antarktis hava higartil fingið frið
Ávísingar úteftirEdit
- Npolar.no - Norsk polarinstitutt
- Antarctic Place-names Commission of Bulgaria
- Illustrated map of Livingston Island and Greenwich Island


text:
Saturday, May 24, 2014
Jazz-bitin - upphiting til Mentanarnáttina í Føroya heitasta húsi
Fríggjadagin 6. juni er árliga Mentanarnáttin í Tórshavn við ørgrynnu av mentanarligum upplivingum í býnum. Men áðrenn Mentanarnáttin brestur á, borðreiðir Norðurlandahúsið við eini heilt serligari listarligari uppliving.
Í sambandi við at árliga Summarframsýningin letur upp bjóða vit til ein Jazz-bita frá klokkan 12.00 til 13.00 við sprelskum jazztónum frá bólkinum “Yes or No” og heilsugóðum brellbitum frá nýggju kafé’ini SMAKKA.
GLAS - Summarframsýningin 2014
Sandur, soda og kálk. Og burtur úr sandi, soda og kálki: siliciumoxid, aluminiumoxid, magnesiumoxid, calciumoxid, natriumoxid og kaliumoxid. Ólívrunnin súrevni, sum verða hitað, smeltað, sindrað, reinskað, javnað, kølnað, storknað og verða til glas.
Glas. Hetta torgreidda, skapleysa tilfar, sum hevur verið evnað til í meiri enn 5000 ár og sum við sínum evnafrøðiligu samanseting, síni søgu, sínum hitamekanisku, mekanisku og ljósfrøðiligu eginleikum, við mátanum ljósið næstan ótarnað fer í gjøgnum tað, við síni styrki og skroypileika, við sínum einsýnda vakurleika og við sínum óendaligu nógvu brúksmøguleikunum, hevur fingið sítt eyðsýnda pláss í listini.
Á summarframsýningini 2014 er glas sum tilfar í listini í miðdeplinum. Framsýningin gevur okkum høvi at uppliva møguleikarnar sum liggja í glasinum, tá tað hevur verið í hondunum á Tróndi Patursson (FO), Brynhildur Thorgeirsdóttir (IS), Pipaluk Lake (DK), Kristiina Uslar (EE), Outi Turpeinen (FI), Onnu Viktoriu Norberg (SE) og Brandi Patursson (FO). Sjey listafólk úr Norðurlondum og Baltalondum, sum hava glasið til felags. Sjey listafólk sum arbeiða við og móti teimum eginleikum, sum glasið hevur, og sum brúka hetta einastandani tilfar á hvør sín hátt.
Framsýningin er opin til sunnudagin 24. august.
Posted by Listin at 8:17 AM


text:
Tilfar um Vísindavøkuna 2013 í miðlunum
Barnaútvarpið - 4b á Venjingarskúlanum fortelur um teknikappingina til Vísindavøku 13.9.2013
Kringlan - Um Vísindavøkuna og samrøða við Poulu Patursson 27.9.2013
Góðan morgun Føroyar - Annika Sølvará um Vísindavøkuna 23.9.2013
Góðan morgun Føroyar - Granskarasetrið farið undir sítt virksemi 24.9.2013
Góðan morgun Føroyar - Rotið og ræst - ein fatanarfløkja
Góðan morgun Føroyar - Á Vísindavøkuni 27.9.2013
Góðan morgun Føroyar - Albert Marni Joensen 3.10.2013
Dagur & Vika - myndir frá Vísindavøku og samrøða við Dorete Bloch 27.09.2013
Útvarpstíðindi - Pál Weihe ársins heiðursløn fyri miðling av gransking 30.9.2013
Forvitin er fegin - sjónvarpssending um gransking við støði í Vísindavøkuni 2013


text:
- Ætlanin er at seta fimm rógvimaskinur upp í ymsu eindunum, har Psykiatriski depilin húsast, soleiðis at starvsfólk, vitjandi, innløgd og avvarandi í felag kunnu røkka málinum á 65 km, sum er teinurin úr Havn til Tvøroyrar, sigur Kerstin Laksáfoss, sjúkrarøktarfrøðingur og dygdarmennari á Psykiatriska deplinum.
Ein tílík verkætlan er savnandi, tí øll kunnu vera við á onkran hátt. Summi orka at rógva langt, onnur stutt, summi orka als ikki at rógva men kunnu leggja øðrum lag á, og fyri summi er tað nóg mikið bara at vera við í prátinum, leggur hon afturat.
- ABC fyri góðari sálarheilsu sigur jú, at vit skulu vera virkin og vera saman við øðrum, men tá man er illa fyri, so er hugurin ikki har til alt tað, man gjørdi fyrr, tí tað er avbjóðandi at vera virkin og at vera saman við øðrum, og tí er týdningarmikið at vit hjálpa við hesum, meðan fólk ikki hava tað gott, sigur Jenny Lamhauge Højgaard, ergoterapeutur.
Ein rógvimaskina er komin undir land, men enn vanta fýra, so um tú hevur eina maskinu at læna teimum, so ber til at skriva til gmf@kvf.fo og siga okkum frá, so skulu vit bera boðini víðari.


text:
J&K Petersen átti lægsta tilboðið viðvíkjandi útbyggingini av Ítróttarhøllini á Hálsi.
Samlaða tilboðið hjá J&K var um 9 milliónir krónur og metingin var áleiðis 8 milliónir krónur. Boðini vóru:
- J&K Petersen 9.064.613,-
- Sp/f Plan 10.167.629,-
- Articon 10.648.010,-
- TG Verk 11.248,229,-
Ítróttarhøllin á Hálsi skal leingjast norðureftir móti dramaverkstaðnum á Nabb. Ístaðin fyri parkeringsplássini, ið nú verða mist á økinum norðan fyri høllina, er ætlanin at gera parkeringspláss á økinum millum høllina og R. C. Effersøesgøtu.


text:
Indira Gandhi
Indira Priyadarshini Gandhi (hindi: इन्दिरा प्रियदर्शिनी गान्धी) var forsætiráðharri í India. Fødd 19. november 1917 i Allahabad, India. Hon varð myrd 31. oktober 1984.
Tað vóru tveir av lívverjum hennara, tveir sikhar, ið skutu hana. Morðið elvdi til blóðiga uppgerð við sikhar um alt India, sum eina tíð var á markinum til borgarakríggj. Morðið var framt eftir ófrið í longri tíð millum sikhisku andstøðuna og Kongressflokkin hjá forsætisráðharranum. Fáar tímar eftir morðið varð sonur hennara, 40 ára gamli Rajiv Gandhi, útnevndur til nýggjan forsætisráðharra.


text:
Fleiri námsfrøðingar, takk!
Ein góð, lærurík og mennandi tíð á dagstovni hevur ómetaliga stóran týdning fyri børnini. Hetta eru øll starvfólk, pedagogar & hjálparfólk røsk at syrgja fyri – men eg vil faktiskt siga, at tey eru órímiliga røsk.
Dagstovnaøkið er á fleiri økjum niðurpínt, og fleiri námsfrøðingar kenna tað, sum at støðan bara stendur við og versnar. Tað kann ikki vera meiningin.
T.d. er sera stórur tørvur á námsfrøðingum í Føroyum í dag. Dagstovnalógin sigur, at tað í minsta lagi skulu vera 2/3 av starvsfólkunum á stovnunum, sum hava námsfrøðiliga útbúgving, men í løtuni er talið nærri 1/3. Í tølum svarar hetta til, at uml. 350 námsfrøðingar mangla – og tað er bara fyri fylgja lógini!
Og skuldu øll starvsfólkini verið námsfrøðignar, skuldu fleiri enn 700 námsfrøðingar verið aftur at dagstovnaøkinum.
Tí kundi ein bati verið, at námsfrøðingaútbúgvingin skrúvaði blussið upp í nøkur ár. Tí hava vit lagt uppskot fram, um at útbúgva fleiri námsfrøðingar. Í løtuni tekur Námsvísindadeildin á Setrinum 35 lesandi inn um árið, og av hesum koma á leið 25 út á arbeiðsmarknaðin um árið. Men hetta talið er alt ov lágt, um vit bara skulu byrja at nøkta tørvin.
Pedagogfelagið vísti eisini á herfyri, at hetta er eitt ov lágt tal, tí fráfallið av námsfrøðingum er eins stórt ella hægri. Hetta er ræðandi, tí tað týðir á, at vit ganga øvugtan veg!
Fyri einum ári síðan løgdu vit líknandi uppskot fram, men tað uppskotið bleiv felt við tí grundgeving, at samgongan arbeiðir við málinum. Men tað tykist ikki, sum at hetta hevur nakra serliga høga raðfesting millum málini, samgongan arbeiðir við. Tí pressa vit á enn einaferð nú.
Eg vil leggja afturat, at vit mugu ikki gloyma tey fólkini, sum longu eru úti á stovnunum. Vit mugu syrgja fyri, at tey, sum arbeiða á dagstovnaøkinum, ikki smokka saman undir arbeiðsbyrðuni. Vit mugu hækka normeringarnar og ikki minst lønarlagið. Men ein liður í loysnini er eisini at útbúgva fleiri námsfrøðingar.
Hervør Pálsdóttir, tingkvinna fyri Tjóðveldi


text:
Tíðindi
Avseting um morgunin
FRAFARINGARHALD FYRI TONNIE
MYNDATØKUR
Ein nýggjur tilburður av Kovid 19 virusi
FORSKÚLIN: DJASSURIN DUNAÐI, SO TAÐ RUNGAÐI EFTIRÍ
TEY Í 4. FLOKKI FLETTA
SKÚLARENNING
TEY VITJAÐU Á TJÓÐSAVNINUM.
Evnisvika er í skúlanum hesa vikuna. Ymisk eru evnini deildir og flokkar arbeiða við, t.d hevur 4. flokkur um víkingatíðina. Í gjár vóur tey øll á Tjóðsavninum, har tey fingu góða frágreiðing um hetta kenda og eisini tiltikna tíðarskeið í søguni. Tey hava tó funnið útav, at víkingar vóru so øgiuliga nógv annað og betri enn bara kríggj, dráp og rán.
Myndir: jvú


text:
Fólkini, sum vit velja til at stýra landi okkara hava avgerandi týdning fyri framtíðar umstøðurnar hjá mentan og list. Persónligi smakkurin nýtist ikki hava nakran týdning fyri teirra mentanarpolitikk, men vit eru allíkavæl forvitin. Tí hava vit biðið nakrar politikarar um at siga okkum, hvat teirra yndislistaverk er og í trimum reglum greiða okkum frá hví júst hetta listaverkið hevur týdning fyri tey.
Øssur Winthereig, Tjóðveldi
Eg havi valt “Dýrmæta lív” ella “Det dyrebare liv” eftir Jørgen-Frantz Jacobsen, rithøvundi og journalisti. Hetta er ein lívsjáttandi bók um deyðan. Klóku, kenslubornu og persónligu brøvini frá Jørgen til vinmannin William Heinesen vísa kærleikan til lívið, tá tað er um at hvørva og eina játtandi lívsáskoðan í døpru 20-unum og 30-unum. Verd at lesa meðan man livir.


text:
Gróthúsið við Skipá í Sørvági
Bretska hervaldið bygdi, undir Seinna Heimsbardaga, hetta snøgga gróthúsið við ytru Skipá í Sørvági. Húsið sæst á korti hjá bretum, dagf. 9. November 1942. Beint uttanfyri stóð eisini ein stór barakk.
Loftmynd frá 1943, pílurin vísur á húsini, við síðuna av sæst stóra barakkin.
Lars Larsen, ið lærdi el-læru hjá bretum, hevur greitt okkum frá, at húsið var elverk til vitan á Múlanum á Sørvágsfirði.
Nógv bretsk skipaferðsla var á Sørvág hesa tíðina og neyðugt var at byggja ein góðan vita at meta seg eftir, tá ið siglt varð inn ella út eftir firðinum.
Allir vitar í Føroyum stóðu sløktir undir krígnum, men kundu so tendrast tær løturnar, tá ið bretar sjálvir høvdu brúk fyri teimum. Sostatt hevur henda skipanin, at stýra vitanum úr bygdini, verið hent.
Vitin á Múlanum var eisini útgjørdur við mjørka-klokku, ið hoyrdist langan veg.
Millum húsið við Skipá og Múlan var el-kaðal til vitaljósið. Klokkan varð rikin við trýstluft, ið fekk kúlvin at sláa. Stórar luftfløskur vóru í vitanum.
Húsið innan undir krígnum:
1. Stewart bensin-motorur
2. Dynamo
3. El-talva
4. Akkumulatorar
Á miðjum gólvi í húsinum við Skipá stóð ein 2-cyl. Stewart bensinmotorur, uml. 5–10 hk., við dynamo. Tvær stórar el-talvur vóru eisini í rúminum. Har varð vitin tendraður og sløktur; har vóru sikringar, kontrollampur og stýring av trýstluftini til klokkuna á Múlanum.
Í eystara enda á húsinum var akkumulatorrúmið. Har stóðu 110 glas-sellur (kør), 2 volt hvør, til støddar einar 50x30x20 cm. Útgerðin var sostatt 220 volt, nógvir ampértímar og nógv kraft. Í glas-sellum vóru blýggj-element og svávulsýra.
Tá ið kríggið var av, royndu bretar at selja alla hesa vitaskipan til føroyskar myndugleikar, men áhugin higani var ikki stórur. Tískil avmonteraðu teir vitan, ta stóru klokkuna og kaðalin heim til Skipánna. Útgerðin fór aftur til Bretlands.
Fleiri sørvingar arbeiddu saman við bretum tá ið bygt varð og eisini at rigga av. Lars varð settur til at avmontera útgerðina í húsinum við Skipá. Svávulsýruna stoytti hann upp í stórar glasfløskur, einar 40-50 litrar hvør. Hetta arbeiðið beindi fyri tveimum ketildraktum.
Saman við Lars vóru eisini Eli Lauritsen, Eskild Mortensen og Sønrup Petersen í el-læru hjá bretum.
Ein skifti eftir kríggið var húsið við Skipá bústaður hjá 1. meistara á “Vesturvarða”, Johannes Mortensen og konuni Hansinu (Missan). Onnur hava eisini búð í húsinum.
Tekstur, myndir og skitsa: Dánjal Poulsen
Loftmynd: Krígssavnið


text:
Suðuroyar Sparikassi
Suðuroyar Sparikassi er ein banki við høvuðssæti í Vági í Suðuroynni. Suðuroyar Sparikassi er minsti peningastovnur í Føroyum. Suðuroyar Sparikassi hevur í dag tvær deildir: 1 í Vági (høvuðssæti) og 1 í Tórshavn. 17 ársverk vóru í sparikassanum í 2011. Fíggjarjavnin hjá Suðuroyar Sparikassa var 700 mió. kr. við ársenda 2011, harav útlán vóru fyri 478 mió.kr. Søren L. Bruhn er stjóri í Suðuroyar Sparikassa.[1]
Søgan[rætta | rætta wikitekst]
Suðuroyar Sparikassi varð stovnaður 20. mars 1943, og fór hann undir virksemi sítt 1. oktober 1943. Oddamaðurin at stovna Suðuroyar Sparikassa var Petur Dahl á Gørðunum. Ætlanin var upprunaliga at fáa ein banka at opna eina deild í Vági, men hetta var av ongum, og tí var avgjørt at stovna ein sparikassa ístaðin. Fyrsti stjórin var Peter Dahl (1911-1996), ið var stjóri frá bankin læt upp í 1943 og til 1980.
Nógvu fyrstu árini var bara deild í Vági, men í 1985 var opnað deild í Porkeri, í 1998 í Tórshavn og í 2006 á Tvøroyri. Deildirnar í Porkeri og Tvøroyri eru tó seinni latnar aftur, so at í dag eru bara deildir í Vági og Tórshavn.
Fram til 2006 var Suðuroyar Sparikassi skipaður sum ein sparikassi, men síðani 2006 hevur hann verið skipaður sum banki ístaðin.[2]
Stjórar í Suðuroyar Sparikassa[rætta | rætta wikitekst]
Stjórar í Suðuroyar Sparikassa hava verið:
Nevndin[rætta | rætta wikitekst]
Nevndin í Suðuroyar Sparikassa P/F er manna við 5 limum. Síðan aðalfundin 30. apríl 2012 hevur nevndin sæð soleiðis út:
- Hans Petur Joensen, formaður, Útbúgving: HA og HD. Fíggjarleiðari hjá Strandfaraskip Landsins.
- Gudfinn Olsen, næstformaður, Útbúgving: cand. polyt., Lærari á Miðnámsskúlanum í Suðuroy.
- Malfriður Danberg, Útbúgving: Bankaútbúgving, Bókhaldari hjá Vágs Timburhandli.
- Óli Holm, Útbúgving: Fólkaskúlalærari. Fyrrv. varaskúlastjóri í Vágs skúla, stjórí í Sp/f Gjógvará, stjóri í P/F 21. juli 2009, stjóri í Sp/f Suður Farmur.
- Mannbjørn Tausen, Útbúgving: Roknskaparfólk, Roknskaparleiðari hjá Suðuroyar Sparikassa.
Nevndarformenn[rætta | rætta wikitekst]
- 2012- Hans Petur Joensen, Vágur
- 1977-2012 Lars Djurhuus, Porkeri
- -1977 ?
Sí eisini[rætta | rætta wikitekst]
Keldur[rætta | rætta wikitekst]
- ↑ Ársroknskapurin 2011 hjá Suðuroyar Sparikassa
- ↑ www.ss.fo "Suðuroyar Sparikassi stovnaður"
- ↑ SS.fo, Suðuroyar Sparikassi stovnaður
- ↑ Bókin: Suðuroyar Sparikassi - 50 ára minningarrit - Eftir Poul Andreassen, 1993.
- ↑ www.ss.fo: "Stjórn"
Les eisini[rætta | rætta wikitekst]
- Andreasen, Poul: Suðuroyar Sparikassi: 50 ára minningarrit, 1993
Uttanhýsis slóðir[rætta | rætta wikitekst]
www.ss.fo Heimasíðan hjá Suðuroyar Sparikassa


text:
Einar´s Distillery hevur vunnið heiðursmerki
Vit eru errin av at kunna boða frá, at hevur fingið viðurkenning á London Spirits Competition 2020, og er heiðrað við gullmedalju fyri síni 92 stig í kappingini. Dómararnir eru serfrøðingar innan sína vinnugrein og hava blindsmakka, mett um fjølbroytni og slag og hava smakkað umaftur. Mett verður eftir góðsku, virði fyri pengarnar og hvussu fløskan umboðar innihaldið. Øllum hesum eru vit errin av.
Einar’s Bitter ein serstøk bitter við føroyskum vatni og kryddað við útvaldum urtum m.a. fleiri føroyskum.


text:
Í kvøld, hóskvøld 30. apríl kl. 20, vísa vit vármótan úr SMS á netinum. Allir klædnahandlarnir í húsinum koma við sínum boðum upp á vármótan innan klæðir, skógvar, smykkur og tógv til harrar, damur og børn.
Í staðin fyri eina mótasýning á Torginum, verður tað sostatt ein upptøka, sum verður stroymd á netinum, soleiðis at tú hevur møguleika at síggja nakað av tí, sum handlarnir í SMS hava at bjóðað í løtuni.
Sýningin verður stroymd á Facebooksíðuni hjá SMS, facebook.com/sms.fo kl. 20 í kvøld. Samstundis verður eitt serligt tilboð avdúkað.
SMS hevur opið fríggjadag frá kl. 10 til 19 og leygardag frá kl. 10 til 18.


text:
Dreymurin um tað reyða rúmið
Dreymurin um tað reyða rúmið (kinesiskt: 红楼梦; pinyin: Hóng Lóu Mèng, Wade-Giles: Hung Lou Meng) (kann eisini týðast sum Ein dreymur um reyðar bygningar) er ein klassisk kinesisk skaldsøga frá Qing-veldinum. Bókin verður eisini nevnd Søgan hjá steininum (石头记, Shítóu Jì). Skaldsøgan sigst vera lutvíst sjálvævisøga og greiðir frá um ættina hjá rithøvundinum Cao Xueqin, um hennara stórheit og fall. Skaldsøgan fevnir um 120 kapitlar. Hildið verður, at tað er eru teir fyrstu 80 kapitlarnir, ið eru skrivaðir av Cao Xueqin, meðan teir seinastu 40 vóru skrivaðir av Gao E.
Skaldsøgan snýr seg um yvir 350 persónar – sera gjøllar frágreiðingar eru um summi av hesum, og skaldsøgan fer niður í smálutir, soleiðis at lesarin fær eitt innlit í stórheit og fall hjá einari kinverskari aristokratiskari familju. Ein av høvuðspersónum er aðalsonurin Jia Boayu (賈寶玉 / 贾宝玉), sum sæð útifrá livir eitt sorgleyst lív, sjálvt tá ið hann í veruleikanum er tunglyntur, og sum til seinast trekkir seg aftur frá hesi verð og gerst munkur. Høvuðshandlingin fevnir serliga um hetjuna í skaldsøguni og hansara systir- ella bróðurdøtur Lin Daiyu (林黛玉 Bláur gimsteinum) og Xue Baochai (薛寶釵 / 薛宝钗).
Bókin varð útgivin í 1791-92.


text:
Pettson og Findus á ævintýraferð
Bókaklubbin
- Síður: 150
- Útgávuár: 2021
- Upprunamál: Svenskt
- Innbinding: innbundin
- Rithøvundur: Sven Nordqvist
- Myndir: Sven Nordqvist
- Týðari: Niels Jákup Thomsen
Vælkomin heim til Pettson og Findus!
Her hittir tú bæði hønur og neyt og nakrar sniflar eisini. Men ikki revin, tí hann hevur Findus rætt langan veg burtur. Tú fert at kenna teg heima á garðinum, sleppur við at tjalda - og kanska at halda ein føðingardag ella tveir.
Í hesari savnsútgávuni eru fimm væl umtóktar søgur. Harafturat fert tú at læra meira um, hvørjir Pettson og Findus í veruleikanum eru, og so eru stuttlig ítriv. Eisini eru skitsur av tekningunum í bókini, so tú sært, hvussu myndirnar taka skap. Akkurát tað rætta til tey, ið eru forvitin at vita meira um heimin hjá Pettsoni og Findusi – og framúr gáva til allar Pettsonfjepparar, ið aldrin fáa nóg mikið av sniflum og Findusi og øðrum stuttligum verum.


text:
53-6 Uppskot til samtyktar um góškenning av roknskapi fyri Fųroya Jaršargrunn fyri fķggjarįriš 1998
A.
Upprunauppskot
B. 1. višgerš
C. 2. višgerš
Įr 2000 29. februar, legši Hergeir Nielsen, lųgtingsmašur, vegna lųgtingsgrannskošararnar fram soljóšandi
Uppskot
til
samtyktar
Vķsandi til nišanfyristandandi frįgreišing samtykkir Lųgtingiš at góškenna roknskapin hjį Fųroya Jaršargrunni fyri fķggjarįriš 1998.
Frįgreišing frį lųgtingsgrannskošarunum:
1. Lógargrundarlag:
Lógargrundarlagiš fyri virki grunsins er:
Lųgtingslógin įsetur ein karm um fyrisitingina av landsjųršini og var ętlaš sum 1. partur av tillagingini av tķ gomlu lógini frį 1937. Lųgtingslógin umfatar ein part av rķkislógini, nevniliga §§ 1-7 og §§ 10-27. Sostatt eru §§ 8-9 og §§ 28-61 ķ rķkislógini framvegis ķ gildi.
Sambęrt lųgtingslógini er įlagt landsstżrinum viš kunngerš at įseta nęrri reglur fyri m.a.:
Ķ tķ partinum av donsku lógini, sum framvegis er ķ gildi, eru įsettar reglur um umsiting av Jaršargrunninum, harundir keyp av jųrš og lįnsveiting śr grunninum og um studningsskipanir.
2. Endamįl:
Fųroya Jaršarrįš hevur trķggjar hųvušsuppgįvur:
3. Fķggjarvišurskifti:
Fķggjarliga grundarlagiš undir virki rįšsins eru:
- - - -
Til tess at kunna lųgtingiš um ta fķggjarligu gongdina ķ Jaršargrunninum, er gjųrdur ein samandrįttur av įrsroknskapinum fyri 1998, og til samanberingar eru roknskapartųlini fyri 1994-97 tikin viš.
4. Yvirlit yvir rakstur 1994-1998:
Višmerkingar til rakstrarroknskapin
Sųla av jųrš og ašrar inntųkur og stušul śr Jaršargrunninum til festarar veršur ikki tikin viš ķ rakstrarroknskapinum, men vķst ķ notu til eina samlaša »festikonto« undir eginognini.
5. Yvirlit yvir gongd ķ fķggjarstųšuni 1994-1998:
Nota 1. Śtlįn og eftirstųšur
Śtlįnini kunnu śtgreinast til hesi endamįl:
Avseting móti tapi er ikki greinaš śt į įvķsar skuldarar. Sķšani 1993 er į hvųrjum įri upplżst, at leišslan er farin undir eina sonevnda engagementsgjųgnumgongd, soleišis at metast og avsetast kann uppį tey einstųku śtlįnini. Ķ grannskošanarprotokollini fyri 1998 veršur upplżst, at engagementsgjųgnumgongdin ikki er lišug, og kunnaš veršur um, at leišslan, vķsandi til at jaršarlóggįvan skal višgerast ķ lųgtinginum į heysti 1999, hevur gjųrt av ikki at gera meira viš engagementsgjųgnumgongdina, fyrr enn av višgeršini ķ lųgtinginum er lišug.
Jaršarrįšiš hevur įšur upplżst, at tey serstųku ognarvišurskiftini į festijųršini gera, at grunnurin ķ veruleikanum "lęnir" til sķn sjįlvs. Taš er tķ ongin vešręttur at gera galdandi. Śtlegg kann ikki gerast, og innheintingarmįl kunnu ikki fųrast so langt, at ein mųgulig tvingsilssųla kann koma uppį į tal. Jaršargrunnurin hevur ikki heimild at avskriva skuld, og samanumtikiš kann grunnurin tķ ógvuliga sjįldan veruliga stašfesta tap.
Nota 2. Festikonto
Nišanfyristandandi er gjųrdur ein samandrįttur av inntųkum og śtgjaldingum į festikonto įrini 1994-1998. Ķ serligari notu ķ roknskapinum eru inntųkurnar sundurgreinašar.
Sambęrt § 5 ķ kunngerš nr. 164 frį 26. august 1993 um reglur fyri Jaršarrįšiš veršur peningurin fyri sųlu av jųrš v.m. goldin ķ Jaršargrunnin og har bókašur į konto fyri hvųrt festi sęr. Jaršarrįšiš kann veita fķggjarligan stušul til ķlųgur į festinum viš peningi av festikonto, og umsóknir um stušul verša višgjųrdar av rįšnum eftir somu reglum sum umsóknir um lįn.
Sostatt hevur hvųrt festi sķna festikonto, og Jaršarrįšiš upplżsir, at hetta er orsųkin til, at inntųkur og śtreišslur višvķkjandi hesum konti ikki eru tiknar viš ķ rakstrarroknskapi Jaršargrunsins.
Nota 3. Studningskonti
Hóast uppsamlaš avlop av ųllum studningskonti, sambęrt eykajįttanarlóg oktober 1996, skuldi falla aftur til landskassan ķ 1996, veršur ķ 1998 roknskapinum, vķsandi til notu 15 (serkųn hjįlp til landbśnašin), hildiš įfram viš hesari studningskonto, sum veršur nżtt til at rinda fyri arbeišiš hjį nevndini, iš varš sett at gera uppskot til landsstżriš um framtķšar landbśnašarvinnu ķ Fųroyum.
- - - - -
Sķšani 1. januar 1997 er landbśnašarstudningurin goldin śt av gjaldstovuni, eftir įvķsing frį Jaršarrįšnum. Ķ notu 16 ķ roknskapinum veršur śtgoldin studningur ķ 1998 uppį 14,3 mió.kr. śtgreinašur, men sambęrt landsroknskapinum fyri 1998 eru hesar studningsśtreišslur uml. 16 mió. kr. Orsųkin til munin er, at bókaši studningurin ķ landsroknskapinum av misgįum ikki er periodiserašur rętt.
6. Roknskapargrannskošanin:
Lųgtingsgrannskošararnir hava gjųgnumgingiš įrsroknskapin og grannskošanarprotokollina til tess at vissa seg um, at rętt er fariš fram bókhaldsliga og roknskaparliga. Ķ grannskošanarįtekningini taka grannskošararnir fyrivarni višvķkjandi śtlįnum og vķsa į, at teir eru samdir viš rįšnum ķ, at taš helst veršur trupult ķ framtķšini at fįa rentur og avdrįttir inn, og at taš tķ er ein stór óvissa, um avsetingin ķmóti tapi uppį 51 mió.kr. er nóg stór.
7. Višmerkingar:
Vķsandi til lųgtingsmįl nr. 16/6 1998 samtykti lųgtingiš uppskot til samtyktar um góškenning av roknskapum hjį Fųroya Jaršargrunni. Ķ hesum veršur m.a. vķst į:
-at seinastu nógvu įrini er gjųrt vart viš serligu trupulleikarnar višvķkjandi teim stųšugt vaksandi eftirstųšunum į lįnum, veitt śr Jaršargrunninum
-at taš ķ įravķs er gjųrt vart viš, at neyšugt er at gera lógararbeišiš višvķkjandi landsjųršini lišugt, soleišis at restin av rķkislógini og reglugeršini frį 1937 veršur tillagaš nśtķšar višurskiftum, m.a. vķsandi til, at talan er um fleiri lógarįsettar reglur višvķkjandi fķggjarvišurskiftum, sum eru ótķšarhóskandi, og sum ikki verša fylgdar.
Taš varš eisini vķst į, at landsstżrismašurin hevši įbyrgdina av, at umrųddu višurskifti koma ķ ręttlag, og įtalaš varš, at hetta ikki er gjųrt. Lųgtingsgrannskošararnir hava sķšani heitt į landsstżrismannin um at boša frį, hvųrji tiltųk hann hevur sett ķ verk hesum višvķkjandi, og nęr umrųddu višurskifti koma ķ ręttlag.
Višvķkjandi eftirstųšum av lįnum śr Jaršargrunninum hevur landsstżrismašurin bošaš frį, at hann, viš endan av sķšstu tingsetu, legši tvey lógaruppskot fyri lųgtingiš, har annaš skuldi heimilaš landsstżrismanninum at eftirgeva skuld hjį festarum til Jaršargrunnin eftir nęrri av landsstżrismanninum įsettum reglum. Hitt uppskotiš var, at Jaršarrįšiš, sum umsitur Jaršargrunnin, skuldi verša mannaš viš limum, iš hava śtbśgving og hollan fakligan fųrleika innan bśskap, lųgfrųši, landbśnaš og kunnleika til vinnuligt virksemi sum heild.
Fyrra lógaruppskotiš varš, eftir įheitan frį meirilutanum ķ Fķggjarnevndini, tikiš aftur, mešan hitt seinna varš samtykt.
Landsstżrismašurin hevur upplżst, at Vinnumįlastżriš saman viš nżvalda Jaršarrįšnum fyrireikar uppskot um, hvussu farast skal fram višvķkjandi lįnum śr Jaršargrunninum, sum ikki verša afturgoldin į vanligan hįtt.
Um lógararbeišiš višvķkjandi landsjųršini hevur landsstżrismašurin vķst į, at ķ november 1993 tók landsstżriš avgerš um at seta nevnd at gera uppskot um framtķšar landbśnašarvinnu ķ Fųroyum. Ķ desember 1997 legši nevndin fram įlit, herundir uppskot um lųgtingslóg um landsjųrš, men taš hevur vķst seg, at politisk undirtųka ikki er fyri at leggja umrųdda lógaruppskot fyri Lųgtingiš. Landsstżrismašurin upplżsir, at hann tķ hevur gjųrt av, at taka stig til ašaloršaskifti ķ hesi tingsetuni um višurskiftini hjį landbśnašinum, m.a. viš stųši ķ umrųdda įliti.
1. višgerš 7. mars 2000. Mįliš beint beinleišis til 2. višgerš.
2. višgerš 9. mars 2000. Uppskot til samtyktar samtykt 30-0-0. Mįliš avgreitt.


text:
Hóast hásummar er, liggur ein slavin toka, ið als ikki hoyrir árstíðini til, og bilgist móti vindeygunum. Fjáltur er á Harry Potter, nú hann situr í kamari sínum hjá Dursley fólkunum í Privetgøtu og bíðar eftir at sjálvur Dumbledore professari skal koma á vitjan. Eina ta seinastu ferðina hann sá skúlastjóran, var hann í harðari orrustu við Lord Voldemort, og Harry hevur ilt við at trúgva, at Dumbledore professari veruliga ætlar at koma at vitja hjá Dursley fólkunum. Hví kemur professarin nú at vitja hann? Hvat er tað, sum ikki kann bíða, til Harry kemur aftur á Hogwarts um nakrar fáar vikur?
Aftur